title: Space Cowboys

text: Daedalus-ryhmän lentäjät ovat pääsemässä avaruuteen 1950-luvulla. Ilkeämielisen johtajan päätöksestä suunnitelma kuitenkin epäonnistuu. 40 vuotta myöhemmin miehet saavat uuden tilaisuuden, sillä venäläinen viestintäsatelliitti Ikon uhkaa pudota kiertoradaltaan maahan. Kukaan NASAn työntekijöistä ei mahda asialle mitään, koska satelliitti on täynnä vanhaa elektroniikkaa. Tällöin kutsutaan eläkeikäiset Daedalus-miehet paikalle saaden tehtäväksi ohjata satelliitti takaisin kiertoradalle. 12 kuukauden valmistelujen muuttuessa 30 vuorokauteen Daedalus-miehistö saa astronauttikoulutuksen herättäen paljon kyseenalaistuksia miehistön mahdollisuuksista suoriutua tehtävästä. NASA:n lennonjohtaja vaatii saada kaksi kokenutta nuorempaa astronauttia eläkeläisten mukaan. Laukaisupäivä koittaa ja Daedalus-nimen saanut sukkula saavuttaa venäläisen Ikonin seuraten sitä sukkulan tutkalla. Yhtäkkiä satelliitti alkaa liikuttaa aurinkopaneeleja ja aktivoi oman puolustusjärjestelmän. Daedalus-sukkula kiinnittäytyy robottipuomilla satelliittiin ja miehistö suorittaa avaruuskävelyn Ikoniin. Satelliitin kyydissä on kuitenkin venäläisten ydinohjuksia, jolloin NASA:n lennonjohdossa tehtävää seuraava Venäjän kenraali tunnustaa Ikonin olleen kiertoradalla jo kylmän sodan ajoista alkaen, tarkoituksenaan pommittaa USA:ta strategisiin kohteisiin: suurkaupunkeihin. Avaruuskävely keskeytetään ja miehistö palaa sukkulaan. Yksi miehistön nuoremmista astronauteista on kuitenkin jäänyt satelliitille suorittamaan tehtävää loppuun. Kytkiessä hyötykuormaraketteja satelliittiin hän vahingossa aseistaa Ikonin. Satelliitin muuttuessa laukaisualustaksi aurinko- ja levypaneelit irtoilevat muiden osien mukana ja yksi osa osuu sukkulan robottipuomiin irrottaen sukkulan satelliitista. Sukkulaan osuu satelliitin osia tuhoten sukkulan ohjausraketin ja yhden kahdesta hydrauliikkamoottorista. Nuorempi astronautti menettää tajuntansa osien osuessa häneen. Kaksi eläkeläistä lähtee takaisin satelliitille hakemaan tajuttoman astronautin käyttäen kahta hyötykuormarakettia paluumatkallaan takaisin sukkulaan. Toinen raketeista on kuitenkin ajautunut liian kauas ja yksi ei riitä tuomaan kolmikkoa takaisin. Toinen eläkeläisistä uhraa itsensä kiinnittyen laukaisualustaan ja käynnistää ohjukset suuntaen ne kohti Kuuta. Kaksi muuta astronauttia palaavat sukkulaan ja aloittavat lähestymisen kohti Maata. Vaurioista huolimatta sukkula onnistuu palaamaan takaisin Maahan. Elokuvan lopussa itsensä uhrannut eläkeläinen nojaa menehtyneenä kalliota vasten katsoen Maata.


title: Pölypilleri

text: Pölypilleri on Kari Peitsamon viides albumi. Albumi on ensimmäinen Peitsamon omalla nimellä julkaistu; aiemmat albumit julkaistiin nimellä Kari Peitsamo ja Ankkuli, vaikka niistä osa on Peitsamon yksin soittamia.


title: Pölypilleri

text: Levy sisältää akustisia kappaleita, joista useimpien kesto on 1–2 minuuttia. Suurin osa sanoituksista on melko surrealistisia.


title: Pölypilleri

text: Peitsamo on kertonut albumin nauhoittamiseen käytetyn ajan olleen lyhyempi kuin levyn kesto, koska kappaleiden väliin lisättiin tauot masterointivaiheessa.


title: Pölypilleri

text: Levyn CD-versiolla on mukana hieman ennen albumia julkaistun EP:n "Sian raato kääntää hitaasti kasvonsa valoon päin" kappaleet. Levy oli Love Recordsin viimeinen julkaisu ennen yhtiön konkurssia.


title: Pölypilleri

text:
Kaikki kappaleet säveltänyt, sanoittanut ja sovittanut Kari Peitsamo, ellei toisin mainittu.
CD-painoksen bonuskappaleet


title: Vesiorneerot

text: Vesiorneerot ("Cinclodes") on orneerojen heimoon kuuluva lintusuku. Sukuun kuuluu 15 lajia.


title: Jeronimo Gil

text: Jeronimo Fernando Gil Montero (s. 8. joulukuuta 1971 Caracas, Venezuela) on venezuelalainen näyttelijä. Parhaiten Gil tunnetaan roolistaan huippusuositussa venezuelalaisessa telenovelassa "Tuhkimotarina", jossa hän esitti Franklin Carreñoa. Gilillä on myös muita vähemmän tunnettuja tv-rooleja.


title: Jeronimo Gil

text: Gilin ura näyttelijänä alkoi vuonna 1989, jolloin hänet bongattiin venezuelalaiseen tv-sarjaan. Näyttelemisen Gil aloitti jo 13-vuotiaana harrastajateatterissa.


title: Jeronimo Gil

text: Jeronimo Gil syntyi 8.joulukuuta vuonna 1971 brasilialaiselle Gloria Monterolle ja venezuelalaiselle Fernando Gilille. Jeronimolla on kaksi nuorempaa siskoa, Secilia Gil ja Flavia-Gloria Gil.


title: Jeronimo Gil

text: Gil oli kihloissa kolumbialaisen sisustusarkkitehdin Violeta Rojasin kanssa, mutta pari erosi. Myöhemmin Gil meni naimisiin kuubalaisen naisen, Diana Dagerin kanssa. Parilla on kaksi tytärtä, Lorena Gil (s. 1998) ja Rosa-lia Gil (s.2004).


title: Jeronimo Gil

text: Gil ja Dager ovat edelleen naimisissa.


title: Richard Martin West

text: Richard Martin West (s. 1941) on tanskalainen tähtitieteilijä, joka on tullut kuuluisaksi Westin komeetasta. Hän työskentelee Euroopan eteläisessä observatoriossa ja on löytänyt nelisenkymmentä asteroidia sekä työtovereineen Phoenixin kääpiögalaksin.


title: Kimora Lee Simmons

text: Kimora Lee Simmons (synt. Perkins, s. 4. toukokuuta 1975 St. Louis, Missouri, Yhdysvallat) on yhdysvaltalainen malli ja kirjailija. Hän oli naimisissa vuoden 1998 joulukuusta lähtien vuoteen 2009 yrittäjä-hyväntekijä Russell Simmonsin kanssa ja heillä on kaksi tytärtä, Ming Lee (s. 21. tammikuuta 2000) ja Aoki Lee (s. 16. elokuuta 2002). Kimora on kihloissa näyttelijä Djimon Hounsoun kanssa. Hän synnytti parin esikoispojan toukokuussa 2009, jonka nimeksi annettiin Kenzo Lee Hounsou.


title: Kimora Lee Simmons

text: Baby Phat on Kimora Lee Simmonsin vuonna 1991 perustama muotimerkki. Vuoteen 1998 asti Baby Farm -nimellä kulkenut vaatemerkki, joka valmistaa tuotteita vaatteista kenkiin. Pääsuunnittelijana toimii perustaja Kimora Lee Simmons.


title: Olga Pulić

text: Olga Pulić (o.s. Gere, s. 27. syyskuuta 1942) on entinen jugoslavialainen korkeushyppääjä.


title: Olga Pulić

text: Olga Gere sijoittui 15-vuotiaana Tukholman EM-kilpailuissa 1958 korkeushypyssä kahdeksanneksi tuloksella 161 cm. Neljä vuotta myöhemmin Belgradin EM-kilpailuissa hän saavutti hopeaa tuloksella 176 cm. Tokion 1964 olympialaisissa hän kilpaili nimellä Olga Pulić ja sijoittui seitsemänneksi tuloksella 171 cm. Vuonna 1966 hän saavutti Dortmundissa ensimmäisissä sisäratojen EM-kilpailuissa hopeaa tuloksella 173 cm. Myöhemmin samana vuonna hän sijoittui Budapestissa ulkoratojen EM-kilpailuissa viidenneksi tuloksella 171 cm.


title: Christian Klar

text: Christian Klar (20. toukokuuta 1952 Freiburg, Saksan liittotasavalta) oli saksalaisen terroristijärjstön Punaisen armeijakunnan eli RAF:n jäsen. Hän kuului sen niin sanottuun toiseen sukupolveen, joka nousi johtoon Andreas Baaderin, Gudrun Ensslinin ja Ulrike Meinhofin vangitsemisen jälkeen.


title: Christian Klar

text: Klar joutui vankilaan 1982, ja 1985 hänet tuomittiin elinkautiseen vankeusrangaistukseen osallisuudesta useisiin RAF:n tekemiin murhiin. Hänet vapautettiin Stuttgartilaisen oikeusistuimen päätöksellä ehdonalaiseen vapauteen 19. joulukuuta 2008, jolloin RAF:n jäsenistä jäi vankilaan enää Birgit Hogefeld. Monet jäsenistä ovat tehneet vankilassa itsemurhan.


title: Snezana Hrepevnik

text: Snezana Hrepevnik (13. marraskuuta 1948 Umka – 13. toukokuuta 1981 Belgrad) oli jugoslavialainen korkeushyppääjä.


title: Snezana Hrepevnik

text: Hrepevnik sijoittui olympialaisissa korkeushypyssä 14:nneksi Méxicossa 1968, 19:nneksi Münchenissä 1972 ja 12:nneksi Montrealissa 1976. EM-kilpailuissa hän ylsi kahdeksan parhaan joukkoon kolme kertaa ulkoradoilla ja viisi kertaa sisäradoilla. Ulkosalla hän oli kuudes Ateenassa 1969 tuloksella 177 cm, kahdeksas Helsingissä 1971 tuloksella 178 cm sekä seitsemäs Prahassa 1978 tuloksella 185 cm. Hallissa hän sijoittui kuudenneksi Prahassa 1967 tuloksella 170 cm, neljänneksi Madridissa 1968 tuloksella 176 cm, viidenneksi Wienissä 1970 tuloksella 176 cm, viidenneksi Sofiassa 1971 tuloksella 176 cm sekä kahdeksanneksi San Sebastiánissa 1977 tuloksella 180 cm.


title: Stephen Neale

text: Stephen Roy Albert Neale (s. 9. tammikuuta 1958) on yhdysvaltalainen analyyttiseen koulukuntaan lukeutuva filosofi, joka toimii City University of New Yorkin filosofian professorina.


title: Stephen Neale

text: Neale väitteli filosofian tohtoriksi Stanfordin yliopistosta vuonna 1988 John Perryn oppilaana. Ennen siirtymistään New Yorkiin hän toimi apulaisprofessorina Princetonin yliopistossa (1988-1990) ja professorina Kalifornian yliopistossa Berkeleyssä (1990-1999), Lontoon yliopiston Birkbeck Collegessa (1996-1997) sekä Rutgersin yliopistossa vuosina 1999-2007.


title: Stephen Neale

text: Neale on erikoistunut kielifilosofiaan, ja hän on kirjoittanut paljon merkityksestä, informaatiosta ja tulkinnasta sekä filosofian ja kielitieteen leikkauspisteestä. Neale on kirjoittanut paljon myös analyyttisen filosofian historiasta. Hän on merkittävä Bertrand Russellin määrättyjen kuvausten teorian sekä Paul Gricen ja Donald Davidsonin ajattelun asiantuntija.


title: Lasten Eurovision laulukilpailu 2009

text:
Lasten Eurovision laulukilpailu 2009 oli 7. Lasten Eurovision laulukilpailu, joka järjestettiin Kiovassa, Ukrainassa 21.11.2009. Ukraina, Valko-Venäjä ja Serbia olivat EBU:n isäntämaaehdokkaita, mutta ukrainalainen televisiokanava NTU voitti oikeudet. Myös Ruotsin TV4 oli kiinnostunut isännöimään Lasten Euroviisut, mutta vetäytyi myöhemmin pois ehdokkaista päätettyään vetäytyä koko kilpailusta.
Kilpailun voitti Alankomaiden edustaja Ralf Mackenbach kappaleellaan ""Click Clack""


title: Sami Nefzi

text: Sami Nefzi (, s. 10. helmikuuta 1984 Béja) on tunisialainen jalkapallomaalivahti, joka edustaa Tunisian pääsarjassa Club Africainia.


title: Sami Nefzi

text: Nefzi aloitti ammattilaisuransa Olympique de Béjassa kaudella 2006-2007, sittemmin hän saavutti Tunisian cupin voiton vuonna 2010. Kauden jälkeen Nefzi siirtyi kolmen vuoden sopimuksella Club Africainiin.


title: Charles Porter

text: Charles Porter (s. 11. tammikuuta 1936) on entinen australialainen korkeushyppääjä ja olympiamitalisti.


title: Charles Porter

text: Charles "Chilla" Porter saavutti korkeushypyssä olympiahopeaa Melbournessa 1956 tuloksella 210 cm. Hän paransi aiempaa omaa ennätystään viisi senttimetriä ja hävisi Yhdysvaltain Charles Dumasille kaksi senttimetriä. Dumasin ja Porterin lisäksi vain Neuvostoliiton Igor Kaškarov ylitti 210 cm tai enemmän vuonna 1956.


title: Charles Porter

text: Kansainyhteisön kisoissa Porter saavutti hopeaa vuosina 1958 tuloksella 203 cm ja 1962 tuloksella 208 cm.


title: Kerttuorneerot

text: Kerttuorneerot ("Xenerpestes") on orneerojen heimoon kuuluva lintusuku.


title: Penikkala

text: Penikkala (peräisin suomalaisesta sanasta ; aikaisempi nimi Tyrössä; – IPA: ; ennen 1920-lukua – IPA: ), on kylä ja maalaiskunta Leningradin alueen Lomonosovin piirissä Venäjällä. Se sijaitsee lähellä Suomenlahden rantaa Pietariin kuuluvan Lomonosovin kaupungin länsipuolella. Kunnassa on 2 700 asukasta (vuonna 2010).


title: Penikkala

text: Penikkalan vaakunassa on kuvattuna kaksi koiranpentua. Se on nykyisessä muodossaan ollut käytössä vuodesta 2010.


title: Penikkala

text: Kuntaan kuuluu keskuskylän lisäksi 16 kylää ja kaksi taajamaa: Hovinmätäs (ven. Ве́рхняя Бро́нна, "Verhnjaja Bronna"), Hännisi (Большо́е Конова́лово, "Bolšoje Konovalovo"), Kapakanmäki (Каба́цкое, "Kabatskoje"), Kukkosi (Кукку́зи, "Kukkuzi"), Käkösi (Куку́шкино, "Kukuškino"), Lankila (Ла́нгерево, "Langerevo"), Latikan Soikkina (Со́йкино, "Soikino"), Liimosi (Лиму́зи, "Limuzi"), Perä-Mattila (Ма́лое Конова́лово, "Maloje Konovalovo"), Pronna eli Ala-Pronna (Ни́жняя Бро́нна, "Nižnjaja Bronna"), Seppälänmätäs (Кузнецы́, "Kuznetsy"), Uusikylä (Ускуля́, "Uskulja"), Tammikontu (Таменго́нт, "Tamengont"), Tieriikola (Ма́лая Ижо́ра, "Malaja Ižora"), Vanhakontu (Дубки́, "Dubki") ja Venki (Ве́рхние Венки́, "Verhnije Venki") sekä Dubotškin (Дубо́чки, "Dubotški") rautatieaseman ja Pronnan taajamat.


title: Penikkala

text: Ennen toista maailmansotaa seudun kylät olivat inkerinsuomalaisten ja inkerikkojen asuttamia. Suomalaiset kuuluivat Tyrön seurakuntaan. Penikkalan kylässä asui 1800-luvun puolivälissä inkerikkojen lisäksi savakoita ja äyrämöisiä.


title: Penikkala

text: Penikkalan kylään on vuodesta 2000 ollut rakenteilla uusromanttisen venäläisen tyylin mukainen hirsikirkko, joka omistetaan viimeisen tsaariperheen marttyyrikuoleman kokeneille kärsimyksenkantajille. Rakennustyöstä ovat vastuussa Lomonosovin arkkienkeli Mikaelin katedraalin ja Pyhän Spiridon Tremetousialaisen kirkon päämiehet. Työn on siunannut Pietarin ja Laatokan metropoliitta Vladimir.


title: Russell Simmons

text:
Russell Simmons (s. 4. lokakuuta 1957 Queens, New York) on amerikkalainen yrittäjä ja hyväntekijä.
Hän on myös tunnettu musiikki- ja muotimoguli.


title: Russell Simmons

text: Simmons oli naimisissa malli-kirjailija Kimora Lee Simmonsin kanssa ja heillä on kaksi tytärtä, Ming Lee (s. 2000) ja Aoki Lee (s. 2002). He erosivat 2009.


title: Bzikebi

text: Bzikebi () on georgialainen yhtye, joka koostuu yhdestä pojasta nimeltään Giorgi Šiolašvili ja kahdesta tytöstä nimeltään Mariam Kikuašvili ja Mariam Tatulašvili. He olivat kaikki kymmenen vuoden ikäisiä kilpailun aikaan. He voittivat Limassolissa Kyproksella pidetyn Lasten Eurovision laulukilpailun 22. marraskuuta 2008 laulullaan "Bzzz..." Esityksensä aikana he olivat pukeutuneet mustakeltaisiin, ampiaisia muistuttaviin asuihin ja lauloivat keksityllä kielellä. He saivat yhteensä 154 pistettä.


title: Michele Brown

text: Michele Brown (o.s. Mason, s. 3. heinäkuuta 1939) on entinen australialainen korkeushyppääjä ja olympiamitalisti.


title: Michele Brown

text: Michele Mason sijoittui 17-vuotiaana Melbournen 1956 olympialaisten korkeushypyssä kuudenneksi tuloksella 167 cm. Tokion 1964 olympialaisissa hän kilpaili nimellä Michele Brown ja saavutti hopeaa tuloksella 180 cm häviten Romanian ylivoimaiselle Iolanda Balașille kymmenen senttimetriä.


title: Michele Brown

text: Kansainyhteisön kisoissa Brown saavutti kultaa vuosina 1958 (tulos 170 cm) ja 1966 (173 cm) sekä pronssia vuonna 1962 (173 cm).


title: Kazuo Kimura

text: Kazuo Kimura (s. 28. kesäkuuta 1909) oli japanilainen korkeushyppääjä.


title: Kazuo Kimura

text: Kimura sijoittui olympialaisten korkeushypyssä kahdesti kuudenneksi: Amsterdamissa 1928 hänen tuloksensa oli 188 cm ja Los Angelesissa 1932 tulos oli 194 cm. Jälkimmäisellä kerralla hän hävisi kaikille mitalisteille vain kolme senttimetriä.


title: Aida dos Santos

text: Aida Menezes dos Santos (s. 1. maaliskuuta 1937 Rio de Janeiro) oli brasilialainen korkeushyppääjä.


title: Aida dos Santos

text: Dos Santos sijoittui naisten korkeushypyssä neljänneksi Tokion 1964 olympialaisissa. Hänen tuloksensa oli 174 cm ja hän hävisi pronssimitalisti Taisija Tšentšikille neljä senttimetriä. Dos Santos voitti Etelä-Amerikan mestaruuden vuonna 1961 tuloksella 160 cm.


title: Lappset

text: Lappset Group Oy on suomalainen leikkipaikkavälinevalmistaja. Lappsetin tuotevalikoimaan kuuluu leikkipaikkavälineiden lisäksi myös urheilupaikkavälineitä sekä pihojen, puistojen, ja katujen kalusteita.


title: Lappset

text: Yrityksen perusti vuonna 1970 Antero Ikäheimo. Hänen tyttärensä Johanna Ikäheimo toimii nyt Lappsetin hallituksen puheenjohtajana. Hänet valittiin Vuoden liikenaiseksi 2007 ja Vuoden liikemieheksi 2012.


title: Lappset

text: Lappsetin päätoimipiste on Rovaniemi. Yhtiön nimi on yhdistelmä sanoista "Lappi" ja "lapset".


title: Termi (filosofia)

text: Termi (< ) on filosofinen logiikan alan termi, jolla tarkoitetaan usein käsitettä. Sitä voidaan käyttää esimerkiksi silloin, kun halutaan välttyä sanaan ”käsite” liittyviltä kognitiivisilta tai kielifilosofilta vivahteilta.


title: Termi (filosofia)

text: Aristoteelisessa logiikassa termejä ovat arvostelman subjekti (se josta väitetään) ja predikaatti (se mitä väitetään). Arvostelma on kahden termin eli subjektin ja predikaatin yhdistelmä, joka kuvaa, että jokin on tai ei ole ominaista jollekin. Syllogismissa on sen kahdessa premississä yhteensä kolme termiä: yksi kummassakin premississä esiintyvä välitermi, sekä kaksi ääritermiä.


title: Termi (filosofia)

text: Termi voi tarkoittaa myös yleisemmin jotain ilmausta. "Teoreettinen termi" tarkoittaa sellaista ilmausta, jolle jossakin teoriassa määritellään täsmällinen merkitys.


title: Fidžinluri

text: Fidžinluri ("Phigys solitarius") on kaijoihin kuuluvan sukunsa ainoa edustaja, ja se elää vain Fidžin saaristossa eteläisellä Tyynellämerellä.


title: Fidžinluri

text: Fidžinlurin pituus on noin 20 cm ja paino 75–85 g. Sen höyhenpuvun yleisväri on punainen. Päälaki ja otsa ovat violetit, samoin mahan takaosa ja alaperä. Niskassa on suuri vihreä laikku. Siivet, selkä ja pyrstö ovat vihreät, ja myös siipien sekä pyrstön alapeitinhöyhenet ovat vihreitä. Nokka on oranssi, iiris punainen ja koivet vaaleanpunertavan oranssit. Sukupuolet ovat lähes samanvärisiä, mutta koiraan päälaen violetti on hieman kirkkaampaa. Nuoren linnun nokka on ruskehtava, iiris tummanruskea ja koivet vaaleanharmaat.


title: Fidžinluri

text: Ensimmäisenä fidžinlurin kuvaili saksalainen Suckow vuonna 1800. Britti George Robert Gray sijoitti lajin omaan sukuun "Phigys".


title: Fidžinluri

text: Fidžinluri elää vain Fidžin suurimmilla saarilla. Lajin elinympäristön laajuus on 20 000–50 000 neliökilometriä. Lajin populaation koko on 10 000–100 000 yksilöä. Fidžinluria pidetään joskus myös vankeudessa häkkilintuna.


title: Fidžinluri

text: Fidžinlurit asuvat alavien maiden tuoreissa metsissä ja vuorten alarinteillä, myös palmumetsiköissä ja puutarhoissa. Ne esiintyvät yleensä pienissä parvissa tai pareittain, toisinaan jopa 50 yksilön parvia on havaittu. Laji on äänekäs ja huomiota herättävä, ja sitä tavataan yleisesti myös taajamissa.


title: Fidžinluri

text: Pesintä tapahtuu syksyllä elokuusta alkaen. Pesä sijaitsee puun tai korkean kannon kolossa tai onkalossa. Naaras munii yhden tai kaksi munaa. Muna on kooltaan 25,5×20 mm. Haudonta kestää noin 30 päivää ja poikaset jättävät pesän noin yhdeksän viikon ikäisinä.


title: Fidžinluri

text: Fidžinlurit syövät siitepölyä, mettä, kukkia ja pehmeitä hedelmiä. Erityisen persoja ne ovat kookospalmun, afrikantulppaanipuun ja erään korallipuun ("Erythrina indica") kukinnoille.


title: Syrakusan maakunta

text: Syrakusan maakunta (, ) on Sisilian saarella sijaitseva Italian maakunta. Se rajoittuu idässä ja etelässä Joonianmereen, pohjoisessa ja luoteessa Catanian metropolikaupunkiin sekä lännessä Ragusan maakuntaan.


title: Syrakusan maakunta

text: Syrakusan maakunnan pinta-ala on 2 124 km ja asukasluku runsaat 400 000. Maakunta muodostuu 21 kunnasta, pääkaupunki on Syrakusa.


title: Edmund Spenser

text: Edmund Spenser (1552 tai 1553 – 13. tammikuuta 1599 Lontoo, Englanti) oli englantilainen runoilija. Hän oli merkittävä renessanssilyriikan ja sonettirunouden edustaja.


title: Edmund Spenser

text: Spenser opiskeli lontoolaisessa Merchant Taylors' School -koulussa ja Pembroke Collegessa Cambridgessa. Vuodesta 1854 hän asui Irlannissa virkamiehenä ja tilanomistajana. Spenserin pääteos on "The Faerie Queene", jonka julkaisemiseen häntä innosti Walter Raleigh. Teoksessa hän käyttää kehittämäänsä Spenser-säkeistöä, jota hänen jälkeensä ovat käyttäneet muun muassa lordi Byron, John Keats ja Shelley.


title: Roberto Frinolli

text: Roberto Frinolli (s. 13. marraskuuta 1940) on entinen italialainen yleisurheilija. Hänen päälajinsa oli 400 metrin aitajuoksu.


title: Roberto Frinolli

text: Frinolli sijoittui Tokion 1964 olympialaisten 400 metrin aitajuoksussa kuudenneksi ajalla 50,7 s. Hänen maanmiehensä Salvatore Morale juoksi 0,6 sekuntia nopeammin ja sai pronssia. Budapestin EM-kilpailuissa 1966 Frinolli voitti 400 metrin aitajuoksussa kultaa ajalla 49,8 s. Hän osallistui myös 4 × 400 metrin viestijuoksuun, jossa Italian joukkue sijoittui kuudenneksi ajalla 3.06,5. Melbournen 1968 olympialaisissa hän oli aitajuoksun loppukilpailussa ainoa italialainen ja jäi viimeiseksi eli kahdeksanneksi ajalla 50,1 s.


title: Armando Filiput

text: Armando Filiput (19. joulukuuta 1923 – 30. maaliskuuta 1982) oli italialainen yleisurheilija. Hänen päälajinsa oli 400 metrin aitajuoksu.


title: Armando Filiput

text: Filiput voitti Brysselin EM-kilpailuissa 1950 kultaa 400 metrin aitajuoksussa ajalla 51,9 s. Lisäksi hän saavutti hopeaa 4 × 400 metrin viestijuoksussa, jossa Italian joukkueen loppuaika oli 3.11,0. Helsingin 1952 olympialaisten aitajuoksussa hän sijoittui loppukilpailun viimeiseksi eli kuudenneksi ajalla 54,4 s.


title: Kopaali

text: Kopaali on eräs kasvien ja puiden tuottama hartsierite (puupihka), jota usein saadaan "Copaifera"-suvun kasveista. Termillä tarkoitetaan yleensä aromaattisten puuhartsien ryhmää, jota Väli-Amerikan alkuperäiskulttuurit käyttivät rituaaleissa poltettuna suitsukkeena, mutta myös muissa tarkoituksissa. 1800-luvulla se oli Itä-Afrikassa yleinen vientituote.


title: Kopaali

text: Yleisemmin sana kopaali voi kuvailla hartsin kaltaisia ainesosia polymeroinnin ja kovettumisen välitilassa kovempien "Gummi"-hartsien ja meripihkan yhteydessä. Sana kopaali tulee Keski-Amerikan nahuatl-kielen sanasta "copalli". Maya-kulttuurin ihmiset ja mayojen aikalaiset tunsivat sen useissa mayojen kielissä sanana "pom" tai jokin samantapainen muunnos siitä, vaikkakin itse sanan on todistettu olevan mayojen lainasana aiemmista mixe-zoque -kielistä.


title: Kopaali

text: Kopaali sekoitetaan joskus virheellisesti meripihkaan, tai sitä käytetään meripihkan halvempana korvikkeena jalokivissä.


title: Kopaali

text: Meksikon ja Väli-Amerikan alkuperäisasukkaat käyttävät kopaalia joskus vieläkin seremonioissa ja rituaaleissa. Sitä on saatavana eri muodoissa. Kova, meripihkan kaltainen kellertävä versio on halvempaa. Valkoinen kopaali, kova, maitomainen ja tahmea ainesosa on kallimpi versio samasta hartsista.


title: Kopaali

text: Kopaaleja ja muita hartseja, kuten dammaria ja mastiksipihkaa käytettiin yleisesti erityisesti taidemaalauksessa sekä maalien ja lakkojen ainesosana, ennen kuin synteettinen alkydihartsi korvasi ne 1900-luvun alussa teollisen maalinvalmistuksen yleistyessä. Niitä käytetään vieläkin taidemaalauksessa ja entisöintityössä.


title: Kopaali

text: Kopaali ja meripihka eroavat pehmeämmistä dammarista ja mastiksista lähinnä siinä, että ne ovat peräisin usein jo sukupuuttoon kuolleesta kasvillisuudesta, jota löydetään usein vain maaperästä. Dammaria ja mastiksia taas saadaan vielä elossa olevista kasveista. Hartsin kovuudet vaihtelevat tavallisesti löytöpaikan mukaan. Afrikasta peräisin olevia kopaaleja on pidetty meripihkan jälkeen kovimpina kopaaleina.


title: Kopaali

text: Lakan valmistuksessa käytettiin ennen usein meripihkaa ja muita kovempia, usein Afrikasta peräisin olevia "gummi"-hartseja. Tosin nykyisin helpoimmin saatava kopaali on Aasiasta tuotava manilla-kopaali sekä Madagaskarilta saatava kovempi kopaali. Lakan valmistustyössä oli välttämätöntä saada aikaan korkea – kopaalilajikkeesta riippuen +250–450 celcius-asteen – lämpötila, että hartsi saatiin pysyvästi sekoittumaan pellavaöljyyn. Lopuksi lakan jäähdyttyä siihen voitiin lisätä vielä liuotinta ja kuivikeainetta, ja se suodatettiin. Valmistettaessa lakkaa kiinanpuuöljystä – joka myös oli yleistä varsinkin Aasiassa, käytetään erilaisia valmistusmenetelmiä kiinanpuuöljyn erilaisten ominaisuuksien vuoksi.


title: Kopaali

text: Lakkamaali valmistettiin aiemmin yksinkertaisimmillaan sekoittamalla valmistettuun lakkaan sävytettyä öljymaalia tai hiertämällä siihen suoraan väripigmenttiä.


title: Georg Adolf Suckow

text:
Georg Adolf Suckow (28. tammikuuta 1751 Jena – 13. maaliskuuta 1813 Heidelberg) oli saksalainen lääkäri, kemisti, mineralogi, kaivosinsinööri ja luonnontieteilijä.
Suckow toimi lääketieteen, kemian ja luonnonhistorian professorina Heidelbergin yliopistossa. Hän kirjoitti useita teoksia eri tieteenaloilta. Vuodesta 1808 alkaen hän oli Baijerin tiedeakatemian jäsen. Hänen puolisonsa oli Regina Elisabetha Meißner, ja heillä oli kaksi poikaa, joista Friedrich Wilhelm Ludwig Suckow oli myös luonnontieteilijä.


title: Georg Adolf Suckow

text: Suckow kuvaili ja nimesi linnuista fidžinlurin ("Phigys solitarius").


title: Jukka Viitasaari

text: Jukka Viitasaari (s. 1961) on tamperelainen puhallinmusiikin säveltäjä, kustantaja, kriitikko, kitaristi ja tuubansoittaja.


Jukka Viitasaari


title: Anne Parillaud

text: Anne Parillaud (s. 6. toukokuuta 1960 Pariisi, Ranska) on ranskalainen näyttelijä. Hänet tunnetaan muun muassa elokuvista "Tyttö nimeltä Nikita" (1990), "Sydämen polut" (1993) ja "Totuuden rajat" (2004).Anne Parillaud on ollut kaksi kertaa naimisissa, ensin vuosina 1986–1991 ohjaaja Luc Bessonin ja myöhemmin vuosina 2005–2010 muusikko Jean-Michel Jarren kanssa. Parillaud on myös edellisten välissä seurustellut elokuvatuottaja Mark Allanin kanssa. Hänellä on kolme lasta, tytär Juliette Luc Bessonin sekä kaksi poikaa Lou ja Theo Mark Allanin kanssa. Hänellä on myös ollut suhde 80-luvulla näyttelijä Alain Delonin kanssa.


title: Predikaatti (logiikka)

text: Predikaatti (< , kuuluttaa, väittää) tarkoittaa logiikassa jotain, mitä voidaan sanoa jonkinlaisena määreenä jostakin. Usein predikaatti tarkoittaa näin samaa kuin ominaisuus. Predikaattilogiikassa predikaatti voi olla joko entiteetin ominaisuus tai entiteettien välinen suhde.


title: Predikaatti (logiikka)

text: Aristoteelisessa logiikassa jokaisessa arvostelmassa on aina kaksi termiä, subjekti ja predikaatti. Tällaisessa arvostelmassa subjektista väitetään jokin predikaatti. Esimerkiksi lauseessa ”Sokrates on ihminen” predikaatti ”on ihminen” väitetään subjektista ”Sokrates”.


title: Predikaatti (logiikka)

text: "Predikointi" tarkoittaa sen väittämistä, että jokin predikaatti kuuluu jollekin subjektille. Esimerkiksi lauseessa ”Sokrates on ihminen” ihmisyys siis predikoidaan Sokrateelle.


title: Predikaatti (logiikka)

text: Joskus on epäkäytännöllistä tai mahdotonta määritellä joukko kuvaamalla kaikki sen jäsenet. Toinen mahdollinen tapa määritellä joukko on määritellä jokin ominaisuus, joka on yhteinen kaikille joukon jäsenille.


title: Predikaatti (logiikka)

text: Merkintä "P(x)" tarkoittaa väittämää "P" koskien muuttujaa "x". Joukko, jonka "P(x)" määrää, merkitään {"x" | "P(x)"}. Joukko on kokoelma niitä olioita, joille väittämä "P" on mielekäs ja tosi.


title: Predikaatti (logiikka)

text: Esimerkiksi {x | x on lukua neljä pienempi positiivinen kokonaisluku} on joukko {1, 2, 3}.


title: Predikaatti (logiikka)

text: Tällöin joukon {x | "P(x)"} jäsen on olio "t", josta väittämä "P(t)" on totta. Väittämää "P(x)" kutsutaan predikaatiksi. Väittämää "P(x)" kutsutaan myös "propositionaaliseksi funktioksi", koska jokainen "x":n valinta tuottaa proposition eli väitelauseen "P(x)", joka on joko tosi tai epätosi. Esimerkiksi lause ”Sokrates on ihminen” on propositio, kun taas ”"x" on ihminen” on propositionaalinen funktio.


title: Ikiyö

text: Ikiyö on vuonna 2003 ilmestynyt Ilkka Remeksen seitsemäs aikuisten romaani. Sen päähenkilönä on suomalainen TERA:n agentti Antti Korpi. Kirjassa esiintyy sivuroolissa myös Antti Korven poika Aaro, joka aloitti oman nuortenkirjasarjansa samana vuonna ilmestyneellä "Piraatit"-teoksella. Ikiyö oli 135 200 kappaleen myynnillä Suomen myydyin kirja vuonna 2003.


title: Ikiyö

text: Haminassa tapahtuu arvonkuljetusauton ryöstö, jossa varastetaan ydinlataus. Varastajat ovat Noora Uusitalo sekä Ralf Denk. Heidän peräänsä laivalle lähetetään Antti Korpi, joka on matkalla Suomesta Saksaan poikansa kanssa. Heidät kuitenkin köytetään ja aktivisti-varkaat antavat heille muistinmenetysseerumia, joka lisää TERA:n mielenkiintoa.


title: Ikiyö

text: Denk tartuttaa paaviin ebolavirusta, joka tappaa tämän myöhemmin. Sen jälkeen hän lähtee Nooran kanssa Kongoon, jossa aikoo räjäyttää ydinlatauksen ja sen mukana ihmisen lisääntymisen estävää ehkäisyvirusta. Antti lähtee heidän peräänsä ja saakin heidät kiinni ennen räjäytystä.


title: Alfonso Gomez

text: Alfonso Salvador Gomez (28. lokakuuta 1980) on meksikolainen ammattilaisnyrkkeilijä, joka asuu nykyisin Kaliforniassa, Yhdysvalloissa. Gomez oli mukana Contender – Haastaja -tositv-ohjelmassa, jossa hän päätyi kolmannelle sijalle kuudestatoista ottelijasta.


title: Alfonso Gomez

text: Alfonso Gomez syntyi Guadalajarassa Meksikossa, mutta vanhemmat muuttivat pian Kaliforniaan. Alfonso aloitti nyrkkeilyn kymmenvuotiaana ja on voittanut 90 amatööriottelustaan 80. Gomezin managerina toimii hänen isänsä, joka on itsekin nyrkkeillyt. Gomezilla on myös kaksi veljeä.


title: Alfonso Gomez

text: Gomez oli ohjelmassa lännen joukkueen jäsen. Hän otteli heti ensimmäisellä viikolla aiemmin voittamatonta Peter Manfredo Jr:ää vastaan. Gomez näytti taitonsa ja voitti ylivoimaisesti. Kun Jeff Fraza sai vesirokon, Peter äänestettiin takaisin. Toisella kierroksella Peter järjesti ottelun Gomezin ja Ahmed Kaddourin välille. Alfonso voitti ottelun yksimielisellä tuomaripäätöksellä ja jatkoi semifinaaleihin. Semifinaaleissa Gomez ja Peter ottelivat uusintaottelun. Gomez hävisi ottelun mutta ei lannistunut. Hän voitti ottelun kolmannesta sijasta Jesse Brinkleyä vastaan.


title: Alfonso Gomez

text: Alfonso oli mukana Contender-Haastajan kolmannella kaudella edustamassa yhdysvaltain joukkuetta. Hän otteli Ison-Britannian Martin Concepcionia vastaan voitokkain tuloksin.


title: Alfonso Gomez

text: Gomezin ensimmäisessä ottelussa Haastajan jälkeen vastustajana oli Luciano Perez. Gomez voitti ottelun neljännessä erässä tyrmäyksellä.


title: Alfonso Gomez

text: 4.5.2006 Gomez kohtasi "arkivihollisensa" Jesse Felicianon, jonka kanssa he olivat kahdesti jo ottaneet urallaan yhteen. Kolmas yhteenotto päättyi tasapeliin.


title: Alfonso Gomez

text: Gomez tyrmäsi seuraavat kolme vastustajaansa Carson Jonesin, Martin Conceptionin ja Arturo Gattin. Viimeiksi mainittu on entinen maailmanmestari.


title: Alfonso Gomez

text: Contender 3-kauden erikoisajaksossa Gomez kohtasi maailmanmestareita kohdanneen Ben Tackien. Gomez voitti ottelun yksimielisin tuomariäänin.


title: Alfonso Gomez

text: 12.4.2008 Gomez otteli maailmanmestaruudesta Miguel Angel Cotton kanssa. Cotto hallitsi ottelua alusta alkaen. Toisesta erästä alkaen Gomez kävi jokaisessa erässä kanveesissa. Tuomari keskeytti ottelun ennen kuudetta erää.


title: Alfonso Gomez

text: Gomez voitti seuraavat kaksi otteluaan tyrmäyksellä. Vastustajina olivat Juan Manuel Buendia ja Raul Munoz.


title: Alfonso Gomez

text: 14.11.2009 Gomez voitti WBC Continental Americas - välisarjan mestaruusvyön kohdatessaan Jesus Soto Karassin. Gomez puolusti mestaruuttaan Jose Luis Castilloa vastaan voitokkain tuloksin.


title: Alfonso Gomez

text: Joulukuussa 2010 Gomez aikoi otella WBC Silver Middleweight title-vyöstä Julio Caesar Chavez Jr:ää vastaan. Valmennusleirillä Gomez loukkasi olkapäänsä ja jättäytyi ottelusta pois.


title: Alfonso Gomez

text: Paluun kehään Gomez teki toukokuussa 2011. Hän kohtasi Calvin Greenin, vieden ottelusta voiton toisessa erässä.


title: Alfonso Gomez

text: 17.9.2011 Gomez otteli voittamatonta Saul "Canelo" Alvarezia vastaan. Panoksena oli WBC-liiton ylemmän välisarjan maailmanmestaruus. Alvarez pudotti Gomezin kanveesiin ottelu avauserässä, mutta Gomez osoitti olevansa hyvin ottelussa mukana seuraavien erien aikana. Viidennessä erässä Alvarez satutti Gomezia ja tuomari keskeytti ottelun. Paikalla olleet katsojat ja HBO-kanavan kommentaattorit olivat sitä mieltä,että Gomez olisi vielä pystynyt jatkamaan. Keskeytystä pidettiin siis hätäiltynä.


title: Alfonso Gomez

text: Gomez teki paluun kehään kohtaamalla kukistamattoman Shawn Porterin. Gomez hävisi täpärän ottelun tuomarien yksimielisellä pistetuomiolla.


title: Alfonso Gomez

text: Gomez piti lähes kahden vuoden tauon ammattikehistä. 9.7.2014 Gomezin kohtasi amerikkalaisen Ed Paredesin. Gomez kävi luvulla kahdesti ottelun aikana, mutta onnistui voittamaan ottelun pistein. Seuraavaksi Gomez kohtasi japanilaisen Yoshinori Kamegain. Gomez voitti ottelun ylivoimaisesti pistein.


title: Samoanlurikki

text: Samoanlurikki ("Vini australis") on polynesialainen kaijalaji.


title: Samoanlurikki

text: Samoanlurikin pituus on noin 19 cm ja paino 47–52 g. Sen höyhenpuvun yleisväri on vihreä. Päälaki on hohtavan sininen ja naama, kurkku ja maha punaiset. Nokka on oranssi, iiris keltainen ja koivet oranssit. Sukupuolet ovat samanvärisiä. Nuoren linnun nokka on ruskehtava, oranssikärkinen, iiris on ruskea ja koivet oranssinruskeat.


title: Samoanlurikki

text: Samoanlurikki elää Samoalla ja Tongalla sekä lähistöllä olevilla Keski-Polynesian saarilla ja Fidžillä Laun saaristossa. Lajin elinympäristön laajuus on 20 000–50 000 neliökilometriä ja lajin populaation koko on 50 000–100 000 yksilöä. Parvet vaeltelevat kukkivia puita etsien saaresta toiseen. Laji on yleinen, mutta sen kanta on taantumassa rottien takia. Samoanlurikkia pidetään harvoin vankeudessa häkkilintuna.


title: Samoanlurikki

text: Samoanlurikit asuvat tuoreissa metsissä, myös palmumetsiköissä, puutarhoissa ja asutuksen piirissä. Ne esiintyvät yleensä pienissä parvissa tai pareittain.


title: Samoanlurikki

text: Pesintä tunnetaan puutteellisesti. Pesä sijaitsee puun tai korkean kannon kolossa tai onkalossa. Naaras munii yhden tai kaksi munaa. Muna on kooltaan 27,1*24,2 mm.


title: Samoanlurikki

text: Samoanlurikit syövät siitepölyä, mettä, kukkia ja pehmeitä hedelmiä. Erityisen persoja ne ovat kookospalmun kukinnoille.


title: Ragusan maakunta

text: Ragusan maakunta (, ) on Sisiliassa sijaitseva Italian maakunta.


title: Ragusan maakunta

text: Ragusan maakunta rajoittuu etelässä ja lännessä Välimereen, idässä Syrakusan maakuntaan, pohjoisessa Catanian maakuntaan ja luoteessa Caltanissettan maakuntaan.


title: Ragusan maakunta

text: Ragusan maakunnan pinta-ala on 1 624 km ja asukasluku noin 320 000. Maakunta muodostuu 12 kunnasta, pääkaupunki on Ragusa. Muita yli 50 000 asukkaan kaupunkeja ovat Vittoria ja Modica.


title: Ragusan maakunta

text: Ragusan maakunnalla on rantaviivaa viitisenkymmentä kilometriä. Rannikolla on kalastajakyliä. Ragusan alue on pääasiassa turmeltumatonta, sillä 1800-luvulla ja 1900-luvun alussa suuri joukko ihmisiä muutti sieltä muualle Italiaan ja ulkomaille. Viimeisen 20 vuoden aikana tilanne on muuttunut matkailun lisäännyttyä, mutta edelleen maakunnassa on useita alueita, jotka ovat säilyneet koskemattomina viimeiset 200 vuotta.


title: Ragusan maakunta

text: Ragusan maakunta on tunnettu hienoista kirkoistaan ja Ragusan kaupungissa on nähtävillä useita barokkityylisiä rakennuksia.


title: Särö (kitara)

text: Kitaransoiton yhteydessä säröllä tarkoitetaan usein kitaraefektiä, jolla alkuperäinen puhdas signaali tarkoituksellisesti säröytetään rikkomalla signaalin aaltomuoto. Tämä lisää signaaliin uusia taajuuskomponentteja. Säröefektiä tuottavaa efektipedaalia kutsutaan usein äänensärkijäksi.


title: Särö (kitara)

text: Alkujaan säröefekti keksittiin 1950-luvulla, kun kitaravahvistinta soitettiin niin kovaa, että vahvistin ei pystynyt tuottamaan ääntä puhtaasti, vaan ääni säröytyi. Lisäksi saatettiin käyttää rikkinäistä tai puhkottua kaiutinelementtiä, jolloin ääni säröytyi lisää. Säröstä tuli pian kitaristien keskuudessa niin suosittu efekti, että sitä varten kehitettiin oma pedaalinsa, jolla yliohjattiin jo vahvistimelle menevää signaalia. Myöhemmin on kehitelty erilaisia säröefektejä, joilla saadaan synnytettyä haluttu säröytynyt ääni myös hiljaisemmilla voimakkuuksilla.


title: Särö (kitara)

text: Säröt voidaan jakaa toimintaperiaatteiltaan kahteen ryhmään ns. yliohjaaviin sekä "Fuzz"-tyylisiin. Nykyään nämä eri säröjen määritteet ovat hämärtyneet ja ne ovat lähinnä vain nimiä, joilla erilaisia säröefektejä kuvaillaan. Joskus puhutaan myös esivahvistin- tai gain -säröstä. Mahdollinen vahvistimen gain-säätö nostaa etuvahvistimen signaalia niin, että se säröytyy ennen päätevahvistinta.


title: Särö (kitara)

text: Overdrive-tyyppisen särön vaikutuksesta sisäänmenevä signaali vahvistuu, minkä seurauksena ääniaallon huiput ja pohjat yliohjautuvat ja tämän seurauksena ääni säröytyy. Overdrive leikkaa huippuja loivemmiksi, mikä on merkittävin ero overdriven ja distortionin välillä.


title: Särö (kitara)

text: Putkivahvistimessa yliohjaus "kompressoi" (painaa kasaan) signaalin aallonhuiput niin, että tuloksena on pyöreäkulmainen kanttiaalto Tämän tyylinen särö on mieto, lämmin ja pehmeä ja sitä käytetään paljon esimerkiksi blues-, country- ja kevyemmässä rock-musiikissa. Putkivahvistimen yliohjaamisella on mahdollista saada myös ujeltava, itkua muistuttava ääni. Putkivahvistimen yliohjaamisessa äänisignaalin spektrissä Fourier-sarjan mukaiset "parilliset" monikerrat korostuvat, ja tuloksena on miellyttävä särö. Jotkin kitaramikrofonit on suunniteltu tuottamaan vahva signaali helpottamaan tämän särön tuottamista.


title: Särö (kitara)

text: Distortion-särö vahvistaa sisäänmenevää signaalia, ja ääni säröytyy ääniaaltojen huippujen ja pohjien yliohjautumisen seurauksena. Distortion-efekti leikkaa yliohjautuvan ääniaallon huiput pois terävästi, mikä on suurin ero overdriven ja distortionin välillä. Tämä muokkaaminen saa aikaan moottorisahan ääntä muistuttavan karkean äänen. Tämän tyylisiä erittäin voimakkaita säröjä käytetään paljon raskaammassa musiikissa kuten heavy metalissa, punkissa ja hard rockissa.


title: Särö (kitara)

text: Fuzzin kaltainen särö syntyy luonnostaan transistorivahvistimen yliohjaamisessa: transistorivahvistin korostaa Fourier-sarjan "parittomia" monikertoja, jolloin ääni muistuttaa moottorisahaa. Transistorivahvistin ei kompressoi signaalia yhtä pehmeästi kuin putkivahvistin vaan seuraa signaalin aaltomuotoa leikkausrajalle saakka ja sitten leikkaa amplitudihuiput jyrkästi kokonaan pois. Tuloksena on teräväkulmainen aaltomuoto, joka huipuistaan muistuttaa kanttiaaltoa.


title: Afroseminolinen kreoli

text: Afroseminolinen kreoli on englannin kieleen perustuva kreolikieli. Sitä puhuvat mustat seminolit, jotka ovat mustien orjien ja seminoli-intiaanien jälkeläisiä. Suurin osa heistä asuu seminolien reservaatissa Oklahomassa, mutta muutamia asuu myös Texasin pohjoisosissa. Kieltä puhuu noin kaksisataa henkilöä, ja se on laajasti häviämässä, koska kielen puhujat siirtyvät puhumaan englantia. Kieli on sukua gullahin kreolikielelle.


title: Iso Madesjärvi

text: Iso Madesjärvi on rehevöitynyt ja vesikasvien valtaama järvi Kurikan ja Parkanon rajalla. Pinta-alaa järvellä on 1,39324 neliökilometriä, ja se on Kyrönjoen valuma-alueen yhdeksänneksi suurin järvi. Järven pinnankorkeus on 144,9 metriä ja rantaviivaa on viisi kilometriä. Iso Madesjärvi laskee vetensä luomaa pitkin Vähään Madesjärveen, joka sijaitsee Isolta Madesjärveltä koilliseen.


title: Iso Madesjärvi

text: Ison Madesjärven rannalla sijaitsee kunnan uimaranta sekä vene. Järven koillisrannalla kohoaa Jalasjärven korkein huippu, 193-metrinen Klopero tai Kloperovuori.


title: Punainen metsä

text: Punainen metsä (, ) on noin neljän neliökilometrin laajuinen metsäalue lähellä Tšernobylin ydinvoimalaa. Vuonna 1986 sattuneen Tšernobylin ydinvoimalaonnettomuuden laskeuma osui vahvimmin juuri tähän alueeseen, jolloin siellä kasvanut mäntymetsä kuoli pystyyn ja kellastui, eli toisin sanoen metsä muuttui punaiseksi. Saastunut puusto raivattiin ja osittain haudattiin maahan. Nykyään uusi luonto kukoistaa alueella, vaikka se on edelleen yksi Tšernobylin saastuneimmista alueista.


title: Chinese Democracy (kappale)

text: "Chinese Democracy" on hard rock -yhtye Guns N’ Rosesin kappale yhtyeen kuudennelta studioalbumilta "Chinese Democracylta". Kappale julkaistiin yhtyeen 21. radiosinglenä 22. lokakuuta 2008, ja viikkoa myöhemmin se ilmestyi bändin My Spaceen kuunneltavaksi ilmaiseksi. Kappale julkaistiin iTunesissa 9. marraskuuta 2008. Kappaleen kirjoittivat Axl Rose, Josh Freese ja Tommy Stinson, ja sen sanoitti Axl Rose.


title: Chinese Democracy (kappale)

text: Ennen kappaleen julkaisemista singlenä "Chinese Democracyä" on soitettu livenä Guns N' Rosesin Chinese Democracy World Tour -kiertueella vuosina 2001, 2002, 2006, 2007, 2009 ja 2010.


title: Chinese Democracy (kappale)

text: Axl Rose esitteli kappaleen ensimmäisen live-esiintymisen Nevadassa, Las Vegasissa näin 1. tammikuuta 2001. Kappaletta inspiroi Martin Scorsese elokuva "Kundun", joka perustui 14. dalai-laman elämään.


title: Chinese Democracy (kappale)

text: Kappale sai hyvän vastaanoton kriitikoilta. "Spin Magazinen" arvostelussa kehuttiin kappaleen "paksua, jäntevää, 4-sointuista riffiä ja Axl [Rosen] banshee-ulvontaa. Myös entinen Guns N' Rosesin kitaristi Slash sanoi, että "kappale kuulosti coolilta" ja "on hyvä kuulla [Axl Rosen] ääntä taas". Faneille kappale oli levyltä vanhan bändin materiaalia eniten muistuttava, ja siitä syystäkin sitä on ylistetty yhdeksi bändin parhaita hard rock-kappaleita.


title: Mustat seminolit

text: Mustat seminolit on nykyhistorioitsijoiden käyttämä käsite amerikkalaisesta kansanryhmästä, joka polveutui orjista, jotka karkasivat isänniltään Etelä-Carolinan ja Georgian rannikoilta Floridan metsiin. Siellä karanneet orjat liittyivät paikallisiin intiaaniheimoihin, joista suurin oli seminolit. Nykyisin mustien seminolien jälkeläisiä asuu Oklahomassa, Teksasissa, Meksikossa ja Bahama-saarilla.


title: Mustat seminolit

text:
Ensimmäiset afrikkalaiset saapuivat Pohjois-Amerikkaan espanjalaisten mukana vuonna 1526. Retkikunnan aikomus oli perustaa siirtokunta nykyisen Etelä-Carolinan rannikolle, mutta hanke epäonnistui. Kaksi vuotta myöhemmin purjehti mustilla orjilla vahvistettu Álvar Núñez Cabeza de Vacan retkikunta Floridaan. Brittiläiset eivät tuoneet mustia orjia ensimmäisten siirtokuntiensa mukana, vaan aloittivat orjatyövoiman kuljetukset vasta vuonna 1619, jolloin Jamestowniin kuljetettiin 20 Afrikasta siepattua miestä ja naista.
Espanjalaiset hallitsivat Floridaa 1600-luvulta 1800-luvulle. Floridan intiaanit kuitenkin katosivat kokonaan eurooppalaisten tuomien tautien ja brittiläisten tukemien intiaanihyökkäysten takia. Alueen puolustaminen brittejä vastaan onnistui vain organisoimalla intiaanit puolustusjoukoiksi. Koska Florida autioitui Espanja rohkaisi orjia ja intiaaneja pakenemaan brittien alueilta Floridaan. Jo vuonna 1704 Apalacheen provinssin espanjalainen kuvernööri antoi julistuksen, jossa karanneille mustille orjille luvattiin vapautuspaperit.


title: Mustat seminolit

text: Passi vapauteen herätti kiinnostusta mustan orjatyövoiman keskuudessa ja nopeasti Florida ansaitsi maineen "Vapauden satamana". Monista Floridaan houkutelluista mustista pakolaisista muodostettiin puolustusjoukkoja ja heidän taistelutahtonsa oli hyvä, olivathan he vapautuneet espanjalaisten avulla. Osa mustista päätti paeta Floridan sademetsiin, joissa heitä hyödytti Afrikasta periytyvä sademetsän tuntemus ja immuniteetti monille trooppisille taudeille. Samaan aikaan alueelle kulkeutui myös creekien liittokunnan intiaani-pakolaisia, joita alettiin kutsua seminoleiksi. Osa Seminoleista ja mustista orjista taistelivat brittien puolella Amerikan vallankumouksessa ja tästä alkoi pitkä liittolaissuhde mustien ja seminolien välillä.


title: Mustat seminolit

text: Yhdysvaltain vapaussodan (1775–1783) aikana ja sen päätyttyä yhä useammat mustat pakenivat Floridaan ja elivät läheisessä suhteessa seminoleihin. Rauhoittaakseen orjansa menettäneitä georgialaisia ja carolinalaisia Yhdysvaltain hallitus yritti creekien liittokunnan avulla pakottaa mustat palaamaan takaisin isäntiensä luo. Myös Floridan Uuden Espanjan hallitus oli tietoinen mustien majoittumisesta seminolien maille ja esitti vaatimuksia orjien palauttamisesta. Seminolit kuitenkin torjuivat muiden puuttumisen sisäisiin asioihinsa.


title: Mustat seminolit

text: Kun 1800-luku alkoi, seminolien, espanjalaisten ja amerikkalaisten keskinäiset välit huononivat. Alabamassa vuosina 1813-1814 käyty Creek-sota vei huomion hetkeksi toisaalle, mutta sodan päätyttyä etelävaltioiden huomio kiinnittyi uudelleen Floridaan, jonne mustat seminolet olivat ehtineet perustaa monia kyliä. Koko etelävaltioiden orjanpito-kulttuuri oli vaarassa luhistua mustien pakolaisten vuoksi ja tilanteen korjaamiseksi kenraali Andrew Jackson johti vuonna 1816 miehensä rankaisemaan seminoleja ja palauttamaan karanneet orjat isännilleen. Mustien seminolien varuskunta "Negro Fort" poltettiin ja useita heidän kyliään hävitettiin. Sodan päätteeksi Espanja pakotettiin myymään Florida Yhdysvalloille.


title: Mustat seminolit

text: Vuonna 1823 seminolit saivat reservaatin Floridan keskiosasta ja mustat seminolit seurasivat heidän mukanaan. Kun Andrew Jackson valittiin presidentiksi vuonna 1829, hän ehdotti ensimmäisessä vuotuisessa selonteossaan kongressille ajatuksen kaikkien itäisten intiaanien siirtämisestä Mississippijoen länsipuolelle. Pakkomuutto koski myös mustia seminoleja, jotka lisäksi aiottiin erottaa muista seminoleista. Kyynelten tien nimellä tunnettu pakkomuutto ei kuitenkaan käynnistynyt hallituksen toivomalla tavalla ja tilanne johti vuonna 1835 uuteen sotaan seminolien ja Yhdysvaltain välillä. Mustat seminolit osallistuivat taisteluihin ja vihollisuudet jatkuivat vuoteen 1842.


title: Mustat seminolit

text: Saman vuoden aikana mustat seminolit muuttivat Oklahoman intiaaniterritorioon, jonne siirrettiin myös pääosa seminoleista. Merkittävin seuraus sodasta oli molempien ryhmien keskinäisten välien huononeminen. Lisäksi ympärillä asui pelkkiä vihollisia kuten creekit, cherokeet, chickasawit ja choctawit, jotka kaikki kohtelivat mustia orjiaan huonosti.


title: Mustat seminolit

text: Eniten ongelmia mustille seminoleille aiheutui heidän asemastaan intiaaniterritoriossa, sillä seminolien alistuessa creekien määräysvallan alle, joutuivat mustat seminolit creekien orjalakien alaisiksi. Seminolit kieltäytyivät auttamasta mustia ystäviään koska pitivät näitä syyllisinä pakkomuuttoon. Lisäksi Yhdysvaltain oikeusministeri määräsi mustat seminolit maan lain alaisiksi orjiksi ja kielsi heitä omistamasta aseita tai muuta omaisuutta. Tämä oli musertava isku mustien kommuunien itsenäisyydelle. Kun myöskään Yhdysvaltain armeijalta ei riittänyt ymmärtämystä mustille seminoleille, suurin osa heistä jätti Oklahoman ja seurasi johtajaansa Juan Caballoa Meksikoon, jonne seminoli-päällikkö Wild Cat aikoi perustaa intiaanien ja mustien muodostaman siirtokunnan. Meksikon presidentti Antonio López de Santa Anna oli luvannut Wild Catille sopivan maa-alueen Coahuilasta.


title: Mustat seminolit

text: Myös monet isänniltään karanneet mustat pyrkivät Meksikoon, jossa orjuus oli kielletty. Orjien palauttamisesta luvattu palkkio sai palkkionmetsästäjät liikkeelle ja tähän orjien jäljittämiseen osallistuivat muun muassa comanchet, jotka kohtelivat säälimättömästi kiinni saamiaan mustia.


title: Mustat seminolit

text:
Coahuilassa Caballon ja Wild Catin ryhmät perustivat kaksi erillistä siirtokuntaa, jotka molemmat antoivat aseellista tukea Meksikon armeijalle ja valvoivat Yhdysvaltain puolelta tulleita rajanylityksiä. Mustien seminolien nimi muuttui muotoon "mascogos" ja he perustival El Moralin siirtokunnan, joka tarjosi suojapaikan rajan yli tulleille pakolaisille. Vuonna 1855 joukko Texasin rangereita lähetettiin tuhoamaan semiinolien asutukset, mutta mustien ja intiaanien saumaton yhteistyö pysäytti hyökkäykset ja rangerit joutuivat vetäytymään Texasiin. Kun Wild Catin siirtolunnan soturit 1860-luvun alussa palasivat takaisin Oklahomaan, mustat seminolit jäivät Meksikoon. Vasta 1870-luvun alussa, kun orjuus Yhdysvalloissa oli kielletty, osa mustista seminoleista siirtyi Oklahomaan. Heille luvattiin täysi armeijan suojelu heidän liittyessään uudelleen seminoleihin. Yhdysvaltain armeija palkkasi monia mustia seminoleja myös tiedustelijoiksi eteläisille sotakentille ja vuonna 1875 kolme tiedustelijaa palkittiin kongressin myöntämällä Medal of Honorilla.
Nykyään mustien seminolien jälkeläiset asuvat hajallaan eri puolilla Yhdysvaltoja ja Karibian saaristoa. Suurin ryhmä asuu Seminolen piirikunnassa Oklahomassa, jossa heidän lasketaan seminolien kansakunnan jäseniksi. Texasissa asuu edelleen Yhdysvaltain ratsuväessä palvelleiden mustien seminolien jälkeläisiä ja Nacimenton kaupungista Coahuilasta löytyy oma yhteisönsä. Floridasta sotia paenneiden esi-isiän jälkeläisiä asuu edelleen Bahaman Andros-saarilla. Nämä ryhmät ovat kadottaneet lähes kaikki kontaktit toisiinsa.


title: Mustat seminolit

text: Mustien seminolien kulttuuri muotoutui 1800-luvun alussa ja sisälsi sekoituksen intiaani-, orja- ja afrikkalaisvaikutteita. Heidän käyttämänsä vaatetus noudatteli seminolien tyylisuuntaa ja myös ruoanvalmistukseen liittyvät asiat oli omaksuttu seminoleilta. Uskonto muotoutui monien eri uskontojen toisiinsa sulautumisesta ja kylien nimissä heijastui aito afrikkalainen perinne. Mustien seminolien alun perin puhumasta englannin kielestä muodostui afroseminolinen kreoli.


title: Mustat seminolit

text: Mustat seminolit muodostuivat kolmesta eri luokasta, jotka olivat: orjat, verovelvolliset ja vapaat mustat. Kaikki luokat kuuluivat seminolien liittolaisuuteen vaikkakin vapaiden mustien luokka muodosti omia kyliään seminolien asutusten lähelle. Kylissä heillä oli omat johtajansa ja poliittiset järjestelmänsä.Orjan asemassa olevat olivat varakkaiden päällikkösukujen orjia. Eräiden arvelujen mukaan orjat olivat brittiläisten upseerien antamia "kuninkaan lahjoja" vastineeksi seminolien tekemille palveluksille. Aikalaislähteiden mukaan mustat ottivat kiinteästi osaa seminolien hyökkäyksiin 1790-luvulta eteenpäin.


title: Karl Keiri

text: Karl Leonard Geijer myöh. Keiri () oli suomalainen jääkärivänrikki. Hänen vanhempansa olivat veturinkuljettaja Karl August Geijer ja Anna Liisa Rajamäki.


title: Karl Keiri

text: Geijer kävi kansakoulun ja liikeapulaiskurssin vuosina 1913–1914 sekä Vaasan aseseppäkurssin vuonna 1918.


title: Karl Keiri

text: Geijer työskenteli kauppa-apulaisena ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 27. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin Altonan työosastoon 16. joulukuuta 1916 ja laskettiin 4. elokuuta 1917 siviilitöihin Saksaan.


title: Karl Keiri

text: Geijer palasi takaisin Suomeen 14. maaliskuuta 1918 ja astui Suomen Valkoiseen armeijaan aliupseeriksi ylennettynä. Suomen sisällissotaan hänet liitettiin aluksi 1. Jääkärirykmentin esikuntaan, mistä hänet siirrettiin 21. huhtikuuta 1918 joukkueenjohtajaksi rykmentin 2. jääkäripataljoonan 3. komppaniaan, minkä mukana hän osallistui taisteluihin Lempäälässä ja Kämärän asemalla Viipurissa.


title: Karl Keiri

text: Geijer palveli sisällissodan jälkeen edelleen 1. Jääkärirykmentissä, mistä hänet siirrettiin 8. kesäkuuta 1918 alkaen Jääkärirykmentti 5:een, joka tunnettiin myöhemmin nimellä Kuopion jalkaväkirykmentti 4 ja Tampereen rykmentti. Geijer palveli rykmentin 5. komppaniassa. Armeijasta Geijer erosi 19. elokuuta 1919 ja liittyi Suojeluskuntajärjestöön ja hänet sijoitettiin paikallispäälliköksi Lapuan suojeluskuntaan. Lapualla hän palveli 1. marraskuuta 1919 – 15. maaliskuuta 1920 välisen ajan. Valtionrautateiden palvelukseen hän siirtyi vuonna 1922 ja palveli rautateillä Vaasassa vuoteen 1929 saakka, jolloin siirtyi liikemieheksi Helsinkiin. Geijer vaihtoi vuonna 1936 sukunimensä Keiriksi.


title: Karl Keiri

text: Keiri osallistui jatkosotaan työnjohtajana Linnoitusrakennuspataljoona 115:ssä ja Erikoistyökeskus 2:ssa, mistä hänet siirrettiin Helsingin suojeluskuntapiiriin ja edelleen työnjohtajaksi Karjalan tie - ja vesirakennuspiirin alaiselle Uuksu-Salmi-Rajakontu työmaalle. Hänet haudattiin Helsinkiin.


title: Maailmankiertue (Extreme Duudsonit)

text:
Maailmankiertue oli Extreme Duudsonit -temppuryhmän ensimmäinen tv-sarja, jota tuotettiin kolme tuotantokautta (2001-2003). Pääosissa olivat Jarno Leppälä, Jukka Hilden, Jarno Laasala ja Hannu-Pekka Parviainen. Kaikki kolme tuotantokautta, sekä seuraava sarja "Duudsoni Elämää" julkaistiin vuonna 2007 dvd-boksina "Duudsonit - Ylpeän Häjy Mahtiboksi". Sarjaa esitettiin vain Suomessa. Sarjassa esiintyvät musiikkikappaleet ovat suomalaisten The Odorants, The Knob ja DMBSTR -yhtyeiden tekemiä.
Kuvauspaikat olivat pääosin Seinäjoelta, toisin kuin sisällöissä mainitaan. Myöhemmät tuotannot olivat oikeasti ulkomailla.


title: Vasensilmäkampelat

text: Vasensilmäkampelat (Bothidae) on kampelakalojen heimo. Se on saanut nimensä siitä, että useimmat lajit makaavat pohjalla oikealla kyljellään, jolloin silmät ovat kalan vasemmalla puolella. Heimoon kuuluu 116 lajia, jotka jaetaan kolmeentoista sukuun. Ne elävät kaikki merivedessä: Atlantissa ja Intian valtameressä sekä Tyynessämeressä.


title: The Russia Journal

text: The Russia Journal oli venäläinen riippumaton englanninkielinen webjulkaisu, joka ilmestyi 1999-2007. Sitä julkaistiin myös tilattavana kuukausittain ilmestyvänä aikakauslehtenä vuoteen 2005. The Russia Journal oli eräs muutamista riippumattomista venäläisistä medioista, jotka eivät ole oligarkkien hallinnassa.


title: Aurankukka

text: Aurankukka ("Agrostemma githago") on yksivuotinen, Suomessa myös ylitalvinen, ruohovartinen kohokkikasvi. Laji on myrkyllinen.


title: Aurankukka

text: Aurankukka on 30–60 cm korkea. Varsi on jäykkä, pysty ja usein haarova. Lehdet ovat varressa harvassa vastakkain. Ne ovat kapeita, mutta pitkiä, tasasoukkia ja teräväkärkisiä. Varsi, lehdet ja kukkien verhiö ovat harvakseltaan pitkäkarvaisia. Kukat ovat yksittäin haarojen päissä. Teriö ja verhiö ovat viisilehtiset. Terälehdet ovat soikeita, matalalanttoisia, ehyitä ja parin senttimetrin pituisia. Väriltään ne ovat purppuranpunaisia ja tummajuovaisia. Emin vartaloita on viisi kappaletta. Aurankukan erityistuntomerkki ovat lehtien kaltaiset pitkät ja kapeat verhiönliuskat. Ne ovat terälehtiä pitemmät ja kukan auetessa tekevät siitä hyvin huomiota herättävän näköisen. Suomessa aurankukka kukkii kesä-heinäkuussa. Hedelmä on viisiliuskaisesti aukeava kota.


title: Aurankukka

text: Aurankukkaa tavataan viljelysmailla kaikissa maanosissa Antarktista lukuun ottamatta. Levinneisyysalue käsittää koko Euroopan sekä monet viljanviljelyalueet samoilla leveysasteilla Aasiassa ja Pohjois-Amerikassa. Eteläisellä pallonpuoliskolla sitä esiintyy Etelä-Amerikassa, Keski- ja Etelä-Afrikassa ja Uudessa-Seelannissa.


title: Aurankukka

text: Suomessa aurankukka oli 1900-luvun puoliväliin asti yleinen viljapelloissa. Ahvenanmaalla ja Varsinais-Suomessa se kasvoi muinaistulokkaana, mutta esiintymät hävisivät 1960-luvulla. Muualla maassa sitä on tavattu satunnaisena, venäläisen siemenviljan mukana tulleena uustulokkaana. Laji on ollut yleisin etelässä, mutta siitä on havaintoja Lapissa asti. Nykyisin aurankukkaa tavataan Suomessa harvoin ja lähinnä maan eteläosassa.


title: Aurankukka

text: Aurankukan kantamuotona pidetään Vähässä-Aasiassa esiintyvää siroaurankukkaa ("Agrostemma gracile"). Laji on kuitenkin niin täydellisesti sopeutunut kasvamaan ja leviämään viljan mukana, että sitä tuskin esiintyy missään luonnonvaraisena. Suomessa aurankukkaa on esiintynyt erityisesti kaurapelloissa ulkomailta tuodun siemenviljan mukana levinneenä, mutta ainakin lounaissaaristossa myös ruispelloissa. Peltojen lisäksi sitä on tavattu muun muassa rautatiealueilla, tien pientareilla ja satamissa.


title: Aurankukka

text: Aurankukan siemeniä on tavattu Keski-Euroopassa jo kivikautisilta maanviljelysasuinpaikoilta. Ennen siemenviljan tehokkaan puhdistuksen aloittamista jyvien joukossa saattoi olla paljonkin aurankukan siemeniä, esimerkiksi 1900-luvun alussa Venäjältä Suomeen tuodussa kauran siemenessä pahimmillaan 18,5 prosenttia. Aurankukasta on haittaa myös viljan käytölle, sillä sen siemenet sisältävät myrkyllistä ja pahanmakuista saponiiniglykosidia (gitagiini, agrostemmahappo) ja heikentävät viljasta valmistetun jauhon leivontaominaisuuksia.


title: Aurankukka

text: Aurankukkaa viljellään toisinaan puutarhoissa koristekasvina. Ainakin Ruotsissa, missä laji on Suomen tavoin suuresti harvinaistunut, sitä käytetään nykyisin myös yleisille alueille kylvettävissä kukansiemenseoksissa.


title: Jaan Koort

text:
Jaan Koort (6. marraskuuta 1883 Sootaga vald, Tartumaa – 14. lokakuuta 1935 Moskova) oli virolainen kuvanveistäjä, taidemaalari ja keramiikkataiteilija.
Koort kävi koulua 1896–1900 Tartossa. Vuonna 1901 hän osallistui Saksan Käsityöläisten yhdistyksen piirustuskurssille ja jatkoi sen jälkeen taideopintoja Pietarissa Stieglitzin opistossa (1902–1905). Vuosina 1905–1915 hän asui Pariisissa La Ruchen taiteilijayhteisössä. Hän työskenteli 1915–1916 Moskovassa ja sitten 1916–1921 Tartossa.


title: Jaan Koort

text: Koort on haudattu Tallinnan Rahumäen hautausmaalle.


title: Jaan Koort

text: Jaan Koortin katu on Tallinnassa ja Tartossa.


title: Jaan Koort

text: Hänen poikansa Peep Koort (1920–1977) oli kasvatustieteilijä ja filosofian tohtori, ja tytar Tui Isis Lea Koort (1914 Pariisi – 2005) oli taidehistorioitsija.


title: Duudsoni Elämää

text: Duudsoni Elämää on Extreme Duudsonit -temppuryhmän suomenkielinen tv-sarja, jota esitettiin vuonna 2004 yhden tuotantokauden verran. Sarjan pääosissa olivat Jarno Leppälä, Jukka Hildén ja Jarno Laasala. Sarja julkaistiin myös "Duudsonit – Ylpeän Häjy Mahtiboksi" DVD-kokoelmalla. Sarjassa esiintyi muun muassa The Bloodhound Gang, Lamourettes, Bam Margera, Phil ja April Margera, Don Vito, Exodus, Mad Mike Jones sekä Duudsoneiden vanhemmat.


title: Rahumäen hautausmaa

text: Rahumäen hautausmaa () on Tallinnassa Nõmmen kaupunginosassa sijaitseva hautausmaa. Se on perustettu 1903.


title: Rahumäen hautausmaa

text: Hautausmaan puinen juutalainen kappeli on valmistunut 1910-luvulla, Kaarlen seurakunnan kappeli 1913 ja arkkitehti Elmar Lohun suunnittelema Pyhän Hengen seurakunnan kappeli 1932.


title: Turajärvi

text: Turajärvi on kylä Eurassa Satakunnassa. Se muodostaa yhdessä Naarjoen kanssa Länsi-Euran kyläyhteisön. Kylä on saanut nimensä viereisestä Turajärvestä.


title: Turajärvi

text: Turajärvi sijaitsee Länsi-Eurassa 10,0 kilometriä länteen Euran kirkolta ja 7,5 kilometriä koilliseen Lapin kirkosta. Turajärven kylä rajautuu luoteessa Eurajoen Sydänmaan ja Kaukomäen kyliin, koillisessa Euran Sorkkisiin ja etelässä Euran Naarjokeen. Turajärven kylän alueen lounaskulmassa on etelään työntyvä pitkä ja kapea kaistale, joka rajautuu idässä kokonaan Naarjokeen ja lännessä Lapin kirkonkylään.


title: Turajärvi

text: Turajärvellä ja Naarjoella toimi kiertokoulu vuodesta 1862 lähtien. Alueen kansakoulu aloitti 28 oppilaan voimin toimintansa vuonna 1898, joka sijoitettiin Naarjoen kylälle. Oppilasmäärän kasvu pakotti Turajärven rakentamaan oman koulunsa vuonna 1926, joka toimi vuoteen 1965 asti. Tämän jälkeen käytiin taas koulua Naarjoella, jota alettiin kutsua Länsi-Euran kouluksi. Vuonna 2008 siirryttiin käymään Euran kirkonkylän koulua. Yläkoulu sijaitsee myös Eurassa. Länsi-Euran koulun viereen perustettiin vuonna 2000 ryhmäpäivähoitopaikka. Euran seurakunnan päiväkerho toimi vuoteen 2000 asti Naarjoen koululla ja siirtyi sitten Naarjoella kylätalolle.


title: Turajärvi

text: Kylällä ei ole kauppoja, postia eikä pankkeja. Valtatien 12 varressa on pikavuoropysäkki. Turajärven rannassa on kunnallinen yleinen uimaranta ja sauna. Loukosten järven rannassa on myös kunnallinen uimaranta, mutta sillä ei ole edellisen mukavuuksia. Haajanojan rannassa sijaitsee mattojenpesupaikka.


title: Turajärvi

text: Raumalta Euran kautta Huittisiin kulkeva valtatie 12 kulkee kylän eteläosan läpi. Valtatietä risteää Naarjoelle kulkeva yhdystie 12675 (Turajärventie), joka kulkee kylän läpi ja kääntyy tämän jälkeen Turajärven ja Eurajoen Sydänmaan suuntaan. Siihen risteää idästä lyhyt yhdystie 12674 (Kausentie), joka oikasee turajärveläisten matkaa Euran suuntaan. Tästä yhdystiestä pääsee eri tietä myöten Kahalan kylään ja Vaaniin Neittamon kautta (Vaaniintie) Eurakoskelle. Ketosen luona yhdystieltä 12675 erkanee rajan suuntainen kylätie, joka johtaa Turajärven kylän alueita seuraten Salajärvelle asti. Muut Turajärven tiet ovat yksityisiä pikkuteitä tai metsäautoteitä.


title: Turajärvi

text:
Turajärvellä rakennuskanta on säilynyt varsin edustavana, sillä se on kulttuurihistoriallisesti valtakunnallisesti merkittävä kylä. Kyläkeskustassa, jota ympäröivät pellot eri suunnista, sijaitsee Mäkitalon, Vainio-Mikkolan ja Ollilan tiloilla merkittäviä päärakennuksia. Kylän vanhin talo on Mäkitalo, joka on entinen ratsutila. Sen päärakennus on maalattu punamullalla ja talon runko lienee 1700-luvulta. Tilalla on myös tiilinen makasiini ja kivinen maitohuone. Vainio-Mikkolan päärakennus on 1860-luvulta, jota
korotettiin mansardikattoiseksi vuonna 1928. Tilan toinen asuinrakennus lienee 1800-luvun
jälkipuoliskolta ja sen kivinavetta on valmistunut vuonna 1906. Ollilan huvilamainen päärakennus on pienen puiston ympäröimä. Se rakennettiin vuonna 1908 ja sen kivinen vilja-aitta on vuosisadan vaihteesta. Mestaripelimanni Kustaa Järvisen talo Paranarontiellä edustaa Turajärvelle tyypillistä punatupaista asutusta. Turajärven koulu on vuodelta 1926. Haajanojan varrella on sijainnut Turajärven mylly jo 1500-luvulla, vaikka nykyinen vanha mylly on nuorempaa tekoa.


title: Turajärvi

text: Turajärven ensiasuttaminen tapahtui arvioiden mukaan myöhäiskeskiajalla 1300-luvulla. Ensimmäisessä, vuoden 1540, maakirjassa mainitaan seitsemän taloa, joiden isännät ovat Morten (Martti), Michil (Mikko), Philpus (Vilppu Niilonpoika), Simon (Simo Klemetinpoika), Erich (Erkki Markunpoika), Marcus (Markku Pietarinpoika) ja Anders (Antti Laurinpoika). Vuonna 1589 oli Turajärvellä 15 ”nokkaa” eli työikäistä ihmistä. Mikkola, Simula, Poutala ja Ollila.Kun 1700-luvulla sai jakaa tilan osiin, tekivät sen Turajärvellä Mikola, Poutala ja Ollila. Seudulla suoritettiin 1780-luvulla isojako, joka koski samanaikaisesti sekä Turajärveä että Naarjokea. Siinä vaiheessa Turajärvi muodostui kahdesta suuresta peltoaukeasta, joiden välissä ensimmäiset maatalot sijaitsivat. Pieniä niittyjä ja peltoja oli raivattu muuallekin suotuisiin paikkoihin. Peltojen läpi virtasi johto-ojana Haajanoja, joka laski lampeen nimeltä ”Lammi jerfwi”.


title: Turajärvi

text: Ennen isojakoa Turajärvi ja Naarjoki muodostivat yhteisen jakokunnan. Vuonna 1767 piirretyssä kartassa määriteltiin jakokunnan rajat ympäröiviin jakokuntiin nähden. Sen mukaan jakokunnan rajat seurasivat kulmapisteitä Turajärven Kaukonkarin saari, Loukoinen, Salajärven lounaisranta, Neittamojärven luoteisranta, Neittamojärven ojansuu ja sen laskuoja, Isosuon länsilaita (kääntö pohjoiseen), ”Satulan vaha” (eli kivi), ”Petäjästen porras”, Hanhistonjärven (kuivatettu järvi) itäpää (kääntö länteen), Yhdistyssuon mäki, Teerisuon ”vaha” (kääntö lounaaseen) ja uudelleen Kaukonkarin saari. Naapurikylät olivat siten seuraavat: luoteessa Eurajoen Sydänmaan ja Kaukomäen kylät, koillisessa Euran Sorkkisten kylä, kaakossa Euran kirkonkylä ja Isovaheen kylä, etelässä Lapin Kodiksamin kylä, lounaassa Lapin Rohdaisen kylä ja lännessä Lapin kirkonkylä.


title: Turajärvi

text: Turajärven ja Naarjoen kylien välinen rajankäynti on laadittu vuonna 1788 osana kylissä tuolloin toimitettua isojakoa. Naarjoelle merkittiin melko yhtenäinen alue jakokunnan etelä- ja länsiosista. Turajärvellä oli tämän jälkeen alueen pohjoisosa ja lännessä pitkä ja kapea rajanmyötäinen kaistale Lappia vastaan.


title: Turajärvi

text: Turajärveltä lähtöisin olevia kuuluisia taiteilijoita ovat mm. arkkiveisuntekijä Frans Järvinen, Mestaripelimanni Kustaa Järvinen,kirjailija, näyttelijä ja ohjaaja Kalle Luotonen sekä tangoprinssi Hannu Kause.


title: Lorenzo Wright

text: Lorenzo Wright (9. joulukuuta 1926 – 27. maaliskuuta 1972) oli yhdysvaltalainen pikajuoksija ja olympiavoittaja.


title: Lorenzo Wright

text: Wright voitti kultaa 4 × 100 metrin viestijuoksussa Lontoon 1948 olympialaisissa. Hän juoksi viestissä toisen osuuden, ja hänen ja Barney Ewellin välillä suoritettu ensimmäinen vaihto tuomittiin aluksi tapahtuneeksi vaihtoalueen ulkopuolella, minkä vuoksi Yhdysvallat hylättiin. Kolme päivää myöhemmin hylkäys peruttiin, kun vääräksi epäiltyä vaihtoa oli tarkasteltu filmiltä, ja Yhdysvaltain joukkue sai kultamitalinsa. Joukkueen voittoaika oli 40,6 s, josta Ison-Britannian joukkue jäi 0,7 sekunnin päähän.


title: Mae Faggs

text: Heriwentha Mae Faggs (10. huhtikuuta 1932 – 27. tammikuuta 2000) oli yhdysvaltalainen pikajuoksija ja olympiavoittaja.


title: Mae Faggs

text: Faggs voitti kultaa 4 × 100 metrin viestijuoksussa Helsingin 1952 olympialaisissa. Hän juoksi ensimmäisen osuuden viestissä, jossa sekä Yhdysvallat että toiseksi sijoittunut Saksa juoksivat maailmanennätyksen 45,9 s. Viimeisessä vaihdossa viestiä johtaneen Australian juoksijat pudottivat kapulan ja jäivät viidenneksi. Faggs oli ainoa 100 metrin juoksussa loppukilpailuun selviytynyt yhdysvaltalainen ja hän sijoittui kuudenneksi ajalla 12,1 s.


title: Mae Faggs

text: Melbournen 1956 olympialaisissa Faggs juoksi pikaviestissä toisen osuuden ja sai olympiapronssia Yhdysvaltain tultua maaliin ajassa 44,9 s. Australia oli 0,4 sekuntia nopeampi ja teki uuden maailmanennätyksen.


title: Virkistyskalastus

text: Virkistyskalastus on vapaa-ajankalastuksen tai harrastuskalastuksen muoto, jossa kalastetaan pääasiassa elämysten hankkimisen vuoksi. Äärimmäisessä muodossaan virkistyskalastus voi olla kilpaurheilua tuloksista, jolloin kyseessä on urheilukalastus.


title: Virkistyskalastus

text: Virkistyskalastusta voidaan harjoittaa myös erityisillä virkistyskalastualueilla, johon lääninkalastuslupa ei riitä, vaan kalastuksesta täytyy suorittaa erillinen maksu virkistuskalastusalueen kalastusoikeuksien haltijalle kattamaan esimerkiksi kalanistutusten kustannuksia ja muita alueen kehittämiseen liittyviä kustannuksia.


title: Virkistyskalastus

text: Suomessa on tällä hetkellä yksi merkittävä vapaa-ajankalastusjärjestö. Vuonna 2000 perustettiin Suomen Vapaa-ajankalastajien Keskusjärjestö (SVK) kolmen liiton; Suomen Kalamiesten Keskusliiton (SKK), Suomen Urheilukalastajain liiton (SUKL) ja Suomen Metsästäjä- ja Kalastajaliiton (SMKL) kattojärjestöksi. Keskusjärjestö edistää vapaa-ajankalastusta, joka kestävällä tavalla ja monipuolisesti hyödyntää luontaisesti uusiutuvia kalakantoja.


title: Libyan kunnat

text: Libyan kuntia eli sha'biyat (, yks. "sha'biyah" ) on nykyään 22, aiemmin 32. 1990-luvulla sha'biyah-järjestelmä korvasi Libyan vanhan baladiyah-järjestelmän (). Baladiyah-järjestelmä taas korvasi Libyan kuvernementtijärjestelmän (, "muhafazah"), joka oli voimassa vuodesta 1960- ja -70 -luvuilla.


title: Libyan kunnat

text: "Sha'biyah" on Libyassa keksitty ja käytetty uudissana kuntaa vastaavalle hallinnolliselle alueelle.


title: Libyan kunnat

text: Taulukosta puuttuu kaksi kuntaa: Al Qatrun ja Al-Jaghbub.


title: Libyan kunnat

text: "Baladiyah"-järjestelmä on käytössä useassa arabimaissa. Baladiyah-sanalla viitataan kunkin maan ylimpään hallinnolliseen tasoon, joka on suurin piirtein kunnan vastine). Libyan baladiyah-järjestelmässä oli 25 kuntaa. Järjestelmä otettiin käyttöön 1970-luvun alkupuoliskolla, ja se korvasi vanhan kuvernementtijärjestelmän, joissa oli 3 kuvernementtia: (Tripolitania, Kyrenaika ja Fezzan). Suurin osa baladiyah-järjestelmän mukaisista kunnista on myös kuntina uudessa sha'biyah-järjestelmässä.Tripolitania, Kyrenaika ja Fezzan olivat suurimman osaa historiastaan itsenäisiä valtioita Libyan yhdistymiseen asti. Kuvernementtijärjestelmää käytettiin 1970-luvulle asti.


title: Barbara Jones

text: Barbara Jones (s. 26. maaliskuuta 1937) on entinen yhdysvaltalainen pikajuoksija. Hän on edelleen kaikkien aikojen nuorin yleisurheilun olympiavoittaja.


title: Barbara Jones

text: Jones voitti kultaa 4 × 100 metrin viestijuoksussa Helsingin 1952 olympialaisissa. Hän juoksi toisen osuuden viestissä, jossa sekä Yhdysvallat että toiseksi sijoittunut Saksa juoksivat maailmanennätyksen 45,9 s. Viimeisessä vaihdossa viestiä johtaneen Australian juoksijat pudottivat kapulan ja jäivät viidenneksi. Jones oli tuolloin vasta 15-vuotias ja hänestä tuli olympialaisten yleisurheilun kaikkien aikojen nuorin olympiavoittaja. Rooman 1960 olympialaisissa Jones voitti pikaviestissä toisen kultamitalinsa ajalla 44,5 s. Välierissä he juoksivat uuden maailmanennätyksen 44,4 s.


title: Barbara Jones

text: Pan-Amerikan kisoissa 1955 Jones voitti kultaa 100 metrin juoksussa ja 4 × 100 metrin viestijuoksussa.


title: Aminoglykosidit

text: Aminoglykosidit ovat ryhmä antibiooteiksi luokiteltuja lääkeaineita. Ne estävät bakteerien proteiinisynteesiä sitoutumalla bakteerin ribosomin 30S-alayksikköön. Aminoglykosidit tehoavat erityisesti gramnegatiivisiin aerobisiin bakteereihin, joita ovat esimerkiksi "Pseudomonas"-, "Enterobacter"- ja "Acinetobacter"-suvut.


title: Aminoglykosidit

text:
Aminoglykosideissa on aminosyklitoliin liittyneenä kaksi tai useampia
aminosokereita.


title: Aminoglykosidit

text: Aminoglykosideihin kuuluvat muun muassa seuraavat lääkeaineet:


title: Rolf Beilschmidt

text: Rolf Beilschmidt (s. 8. elokuuta 1953) on entinen itäsaksalainen korkeushyppääjä. Hän oli viimeisiä kierähdystyylillä menestyneitä korkeushyppääjiä.


title: Rolf Beilschmidt

text: Beilschmidt sijoittui seitsemänneksi Montréalin 1976 olympialaisten korkeushypyssä tuloksella 218 cm. Seuraavana vuonna hän voitti maailmancupin korkeushyppykilpailun tuloksella 230 cm ja hyppäsi ennätyksensä 231 cm, joka on yhä 30 vuotta myöhemmin kaikkien aikojen kolmanneksi paras kierähdystyylillä hypätty tulos. Prahan EM-kilpailuissa 1978 hän saavutti pronssia tuloksella 228 cm.


title: Rolf Beilschmidt

text: Sisäratojen EM-kilpailuissa Beilschmidt saavutti hopeaa San Sebastiánissa 1977 (tulos 222 cm) ja Milanossa 1978 (tulos 229 cm). Jälkimmäisessä kilpailussa Vladimir Jaštšenko hyppäsi hallimaailmanennätyksen ja kaikkien aikojen parhaan kierähdystyylillä tehdyn tuloksen 235 cm.


title: Haber–Bosch-menetelmä

text: Haber–Bosch-menetelmä on nykyaikainen ja taloudellisin ammoniakin valmistusmenetelmä, jonka kehittivät saksalaiset tiedemiehet Fritz Haber ja Carl Bosch vuonna 1909.


title: Haber–Bosch-menetelmä

text: Haber–Bosch-menetelmä syrjäytti täysin aikaisemmin ammoniakin tuotannossa käytetyt valokaari- ja syanidimenetelmät.


title: Haber–Bosch-menetelmä

text: Ammoniakki on yksinkertainen typen ja vedyn yhdiste: NH, jossa on "yksi osa" typpeä ja "kolme osaa" vetyä. Ammoniakki valmistetaan näistä kaasuista samassa annostelusuhteessa: kolme osaa puhdasta vetyä ja yksi osa puhdasta typpeä.


title: Haber–Bosch-menetelmä

text: Synteesiin tulevien kaasujen on oltava puhtaita epäpuhtauksista. Näiden kahden kaasun optimaalista seosta kutsutaan synteesikaasuksi.


title: Haber–Bosch-menetelmä

text: Aikaisemmin puhtaan vedyn valmistukseen käytettiin veden hajottamista vedyksi ja hapeksi elektrolyysissä, mutta tämä menetelmä poistui aikanaan käytöstä taloudellisempien menetelmien tieltä.


title: Haber–Bosch-menetelmä

text: Vetyä valmistetaan hajottamalla maakaasua (pääosin metaania CH) vesihöyryllä höyryreformointiprosessissa, joka on taloudellisesti edullinen menetelmä (vrt. elektrolyysi). Reaktio yksinkertaistettuna:


title: Haber–Bosch-menetelmä

text: CH + HO → CO + 3H


title: Haber–Bosch-menetelmä

text: Maakaasun on oltava hyvin puhdasta, se saa sisältää vain hyvin pieniä määriä epäpuhtauksia, jotta reformoinnista saadaan riittävän puhdasta vetyä.


title: Haber–Bosch-menetelmä

text: Höyryreformointi tapahtuu johtamalla reaktiosäiliöön kuumaa vesihöyryä ja metaania jotka puristetaan 4–5 MPa paineeseen (40–50 kertaa ilmakehän paine) ja kuumentamalla 1 200 K:n lämpötilaan. Käsittelyn jälkeen kaasu johdetaan kokonaisuudessaan katalyytin läpi jäähtyneenä puoleen prosessin lämpötilasta, lopputuloksena hiilimonoksidia CO ja vetyä H.


title: Haber–Bosch-menetelmä

text: Reformointiseokseen lisätään hallitusti ilmaa (78 % N, 21 % O). Edellisestä prosessista yli jäänyt metaani poltetaan hapella (typpi ei reagoi):


title: Haber–Bosch-menetelmä

text: CH + (0,5)O + 2N → CO + 2HO + 2N


title: Haber–Bosch-menetelmä

text: Edellisistä prosesseista syntynyt häkä hapetetaan hiilidioksidiksi vesihöyryssä, ja muodostetaan lisää tarpeellista vetyä:


title: Haber–Bosch-menetelmä

text: CO + HO → CO + H


title: Haber–Bosch-menetelmä

text: Tarpeettomat aineet on poistettava kaasuseoksesta ennen seoksen johtamista katalyyttiin. Happamat kaasukomponentit (pääosin hiilidioksidi, mutta myös rikkivety, rikkihiili) absorboituvat erityiseen liuottimeen. Teollisessa prosessissa on tärkeää liuottimen kierrätettävyys: Kun liuos tulee absorptiokolonnista, se elvytetään alentamalla painetta, lämmittämällä sekä desorptioimalla strippauskolonnissa, ja pumpataan takaisin absorptiokolonniin. Käytetyimpiä liuottimia ovat tertiääriset amiinit (esim. trietanoliamiini, metyylidietanoliamiini), joita edelleen parannellaan lisäaineilla. Valmiina seoksena voidaan käyttää esim. Amisolia, joka on metanolia, DEA:a ja vettä.


title: Haber–Bosch-menetelmä

text: Reaktioseokseen saattaa edelleen jäädä pieniä määriä ilmakehän ilman mukana tulleita jalokaasuja jotka eivät inertteinä alkuaineina ole haitallisia synteesissä.


title: Haber–Bosch-menetelmä

text: Puhdistettun typpi-vetykaasun seossuhde säädetään tarkoin oikeaksi ja kaasuseos johdetaan suurpainekompressoreihin jotka puristavat sen n. 30 megapascalin paineeseen (300-kertainen ilmakehän paine). Tekniikassa paineet vaihtelevat 20-100 Mpa välillä prosessivariaatiosta riippuen. Kompressoreista kaasuseos johdetaan ammoniakkikontaktiuuneihin, joiden sisällä suuressa paineessa tapahtuu varsinainen ammoniakkisynteesi, jossa typpi ja vety reagoivat keskenään ja muodostavat ammoniakkia. Vedyn kestävästä erikoisteräksestä valmistetuissa kontaktiuuneissa on katalyyttinä tyypillisesti puhdas rauta. Prosessi tapahtuu tyypillisesti n. 400-500 °C:n lämpötilassa. Prosessissa vapautuu lämpöä ja kontaktiuuneissa on laitteet suurpainehöyryn tuottamiseksi, uunia samalla jäähdyttäen.


title: Haber–Bosch-menetelmä

text: Synteesiuunin jälkeen kaasuseos sisältää noin 20 % ammoniakkia joka tiivistetään nesteeksi jäähdyttämällä koko puristuksessa ollut kaasuseos, jolloin suurpaineinen ammoniakki nesteytyy varsin helposti ja voidaan kerätä talteen.


title: Haber–Bosch-menetelmä

text: Jäljelle jäänyt reagoimaton kaasu johdetaan takaisin synteesiuuniin.


title: Haber–Bosch-menetelmä

text: Synteesikaasu sisältää myös inerttejä, reagoimattomia jalokaasuja kuten argonia ja xenonia, ja n. 2 % kaasusta ohjataan polttouuniin näiden jalokaasujen ja muiden epäpuhtauksien poistamiseksi. Poltossa poistuu vety- ja ammoniakkijäämät, poltetut kaasut voidaan laskea ilmakehään tai kerätä talteen jalokaasujen erottelemiseksi.


title: Haber–Bosch-menetelmä

text: Ammoniakin saanto on lämpötilasta ja paineesta riippuvainen. Suuri paine on eduksi, samoin matala lämpötila. Matala lämpötila toisaalta taas hidastaa prosessia merkittävästi. Tämän takia tekniikassa käytetään suhteellisen korkeita lämpötiloja, jotta reaktionopeus saadaan riittävän suureksi, vaikka ammoniakkipitoisuus jääkin matalaksi per kontaktiuunikierros. Vähitellen monen kontaktiuunikierroksen jälkeen liki kaikki kaasut muuttuvat ammoniakiksi.


title: NS Sevmorput

text: NS Sevmorput (Севморпуть) on ydinkäyttöinen arktisiin oloihon suunniteltu kauppalaiva, jota operoi valtiollinen Rosatom, aiemmin kaupallisesti toimiva Murmansk Shipping Company. Alus luovutettiin palvelukseen vuonna 1988. Sevmorputin ydinreaktori ladattiin uudelleen vuoden 2003 telakoinnissa.


title: NS Sevmorput

text: Alus on vahvistettu kulkemaan jäässä, ja se selviää ilman jäänmurtajan apua 1,2 m paksuisesta kiintojäästä.


title: NS Sevmorput

text: Elokuussa 2007 Sevmorput vedettiin telakalle, jossa siitä on tarkoitus muokata maailman ensimmäinen ydinkäyttöinen öljynporausalus. Muutostöiden odotettiin kestävän 18 kuukautta. Työ on kuitenkin viivästynyt rahoitusongelmien johdosta.Kuvia aluksesta:


title: Jiří Lánsky

text: Jiří Lánsky (17. syyskuuta 1933 Praha – 14. helmikuuta 2017) oli tšekkoslovakialainen korkeushyppääjä.


title: Jiří Lánsky

text: Lánsky saavutti Bernin EM-kilpailuissa 1954 korkeushypyssä hopeaa tuloksella 198 cm. Hän hävisi Ruotsin Bengt Nilssonille neljä senttimetriä. Tukholman EM-kilpailuissa 1958 hän saavutti toistamiseen hopeaa, nyt tuloksenaan 210 cm. Hän hävisi jälleen ruotsalaiselle, kun mestaruuden vei Rickard Dahl kaksi senttimetriä paremmalla tuloksella. Rooman 1960 olympialaisissa Lánsky sijoittui seitsemänneksi tuloksella 203 cm. Paremmilla sijoilla oli kolme neuvostoliittolaista, kaksi yhdysvaltalaista ja yksi ruotsalainen.


title: Jaroslav Kovár

text: Jaroslav Kovár on entinen tšekkoslovakialainen korkeushyppääjä.


title: Jaroslav Kovár

text: Kovár saavutti Bernin EM-kilpailuissa 1954 korkeushypyssä pronssia tuloksella 196 cm. Hänen edelleen sijoittuivat Ruotsin Bengt Nilsson ja hänen maanmiehensä Jiří Lánsky.


title: Käsämä

text: Käsämä on kylä Liperissä. Joensuuhun on matkaa noin 25 kilometriä, Liperin kirkonkylälle 13 kilometriä ja Viinijärvelle 10 kilometriä. Asukkaita on noin 650.


title: Käsämä

text: Käsämän koulu oli 3-opettajainen alakoulu, jossa oli 65–70 oppilasta. Koulu lakkautettiin 2014.


title: Käsämä

text: Kylällä on entinen Kaprakan kuntoutuskeskus ja Liperin Ammattioppilaitos sittemin Verven kuntoutuskeskus jonka omisti hengitys liitto. Nykysin sen tiloissa toimii Ammattiopisto Luovin Liperin yksikkö. Veljesharju on rakennettu 1948 ja sen suunnittelija on Viljo Revell. Käsämässä oli kyläkauppa, joka lopetti elokuussa 2014. Teboil-huoltoasema jatkaa toimintaansa edelleen.


title: Käsämä

text: Joensuusta Kuopion suuntaan lähtevä valtatie 9 ja Varkauden suuntaan lähtevä valtatie 23 sekä Pieksämäki–Joensuu-rata kulkevat Käsämän kautta. Lisäksi Liperin suunnasta tuleva seututie 482 kulkee Käsämän kautta ja jatkuu yhdystie 5031:nä Polvijärven Sotkumaan. Vuoteen 1988 asti Sotkumaan johtavalla tiellä oli Käsämän lossi; sen paikalle valmistui silta, joka ylittää Viinijärven. Lähellä Käsämän kyläkeskusta sijaitsi myös Liperin rautatieasema.


title: Käsämä

text: Käsämän kyläsivut


title: Emil Warburg

text: Emil Gabriel Warburg (9. maaliskuuta 1846 Altona – 28. heinäkuuta 1931 Bayreuth) oli saksalainen fyysikko, joka oli uransa aikana fysiikan professori Strasbourgin, Freiburgin ja Berliinin yliopistoissa. Hän toimi Deutsche Physikalische Gesellschaftin puheenjohtajana vuosina 1899–1905.


title: Emil Warburg

text: Warburg tutki kineettistä kaasuteoriaa, sähkönjohtavuutta, kaasupurkauksia, lämpösäteilyä, ferromagnetismia ja valokemiaa. Kahdelle hänen oppilaistaan on myönnetty Nobel-palkinto: James Franck (Nobelin fysiikanpalkinto vuonna 1925) ja Hans von Euler-Chelpin (Nobelin kemianpalkinto vuonna 1929). Hänen oppilaitaan olivat myös Eduard Grüneisen, Robert Pohl ja Erich Regener.


title: Emil Warburg

text: Emil Warburg oli Nobel-palkitun lääketieteilijän Otto Heinrich Warburgin isä.


title: Privas

text: Privas on kaupunki Kaakkois-Ranskassa. Se on Ardèchen departementin prefektuuri Rhône-Alpesin alueella ("région"). Se on toiseksi pienin Ranskan departementin hallintokeskus. Sitä pienempi on vain Foix. Se on viidenneksi suurin kaupunki Ardèchessa. Sitä suurempia ovat Annonay, Aubenas, Guilherand-Granges ja Tournon-sur-Rhône.


title: Ellen Kushner

text: Ellen Kushner (s. 6. lokakuuta 1955 Washington, DC) on yhdysvaltalainen fantasiakirjailija ja radiotoimittaja. Kushnerin romaani "Thomas Riiminiekka" (1990) voitti World Fantasy -palkinnon ja Mythopoeic-palkinnon 1991. Suomessa se voitti vuoden parhaalle käännösfantasiateokselle jaettavan Tähtifantasia-palkinnon vuonna 2009.


title: Ellen Kushner

text: Uransa alussa Kushner kirjoitti Choose Your Own Adventure -pelikirjoja. Hänen esikoisromaaninsa "Swordspoint" julkaistiin vuonna 1987. Sen kanssa samaan fantasiamaailmaan ovat sittemmin sijoittuneet myös hänen kirjansa "Fall of Kings" (2002, yhdessä Delia Shermanin kanssa) ja "Priviledge of the Sword" (2006). Fantasiakirjallisuuden asiantuntijan Jukka Halmeen mukaan Kushner on ”tarkkanäköinen ja omintakeinen fantasiakirjailija, jonka teoksissa esiintyy voimakkaana ajatus fantasian moninaisuudesta”.


title: Ellen Kushner

text: Kushner on juutalaista syntyperää ja kasvanut Ohiossa. Hän asuu New Yorkissa yhdessä vaimonsa Delia Shermanin kanssa (he avioituivat 1996). Hän juonsi radio-ohjelmaa "Sound & Spirit" vuosina 1996−2010. Hän on työskennellyt myös opettajana ja luennoitsijana.


title: Ellen Kushner

text: Kushner oli kunniavieraana vuoden 2010 Finnconissa Jyväskylässä.


title: Pablo Hernández (espanjalainen jalkapalloilija)

text: Pablo Hernández Domínguez (s. 11. huhtikuuta 1985 Castellón de la Plana, Espanja) on espanjalainen jalkapalloilija. Hän edustaa espanjalaista Rayo Vallecanoa ja on pelipaikaltaan oikea laitalinkki.


text: Hernández pelasi juniorina Castellónissa ja Valenciassa. Vuosina 2004–2007 hän pelasi Valencian B-joukkueessa sekä lainalla Tercera Divisiónin Ondassa ja Segunda Divisiónin Cádizissa. Ensiesiintymisensä Valencian edustusjoukkueessa Hernández teki kauden 2005–2006 päätösottelussa Osasunaa vastaan.


text: Heinäkuussa 2007 Hernández siirtyi Getafeen osana kauppaa, jossa toiseen suuntaan siirtyi puolustaja Alexis. Jo tammikuussa 2008 Valencia kuitenkin ilmoitti käyttävänsä sopimuksessa olleen miljoonan euron takaisinostopykälän ja ostavansa Hernándezin kauden jälkeen takaisin. Hän solmi Valencian kanssa kuusivuotisen sopimuksen kesäkuussa 2008. Getafessa Hernández ylsi kaudella 2007–2008 Copa del Reyn loppuotteluun, jossa juuri Valencia vei voiton, ja UEFA Cupin puolivälieriin.


text: Elokuussa 2012 Hernández siirtyi Englannin Valioliigan Swansea Cityyn 5,55 miljoonan punnan siirtosummalla ollen seuran silloinen ennätysostos. Hän oli voittamassa Englannin liigacupin mestaruutta helmikuussa 2013. Elokuussa 2014 Hernández siirtyi Qatar Stars Leaguen Al-Arabiin.


text: Espanjan maajoukkueessa Hernández debytoi 20. kesäkuuta 2009 Maanosaliittojen cupin ottelussa Etelä-Afrikkaa vastaan. Hänet valittiin turnaukseen korvaamaan loukkaantunut Andrés Iniesta.


title: Ljudmyla Pavlitšenko

text: Ljudmyla Mihailivna Pavlitšenko (o.s. Ljudmyla Belova, , ; 1916–1974) oli neuvostoliittolainen tarkka-ampuja toisen maailmansodan aikana. Pavlitšenko osallistui Odessan ja Sevastopolin taisteluihin, ja hänelle kertyi sodan aikana 309 varmistettua tappoa. Tilastojen mukaan hän on tappavin naistarkka-ampuja kautta aikain.


title: Ljudmyla Pavlitšenko

text: Ljudmyla syntyi Bila Tserkvassa nykyisen Ukrainan alueella 12. heinäkuuta 1916. Hänen isänsä oli tehdastyöläinen ja äitinsä opettaja. Hän oli itsenäinen ja lahjakas oppilas ja ehti käydä peruskoulun 9. luokan loppuun ennen kuin perhe muutti Kiovaan vuonna 1930. Myöhemmin Pavlitšenko kertoi olleensa ”poikatyttö”, joka oli levoton koululuokassa, mutta erittäin kilpailuhenkinen urheilussa. Hän oli päättänyt, ettei jäisi pojille toiseksi missään lajissa.


title: Ljudmyla Pavlitšenko

text: Keskiasteen koulusta valmistuttuaan Pavlitšenko meni töihin Kiovan asetehtaaseen, jossa hän työskenteli hiomakoneen käyttäjänä. Hän kiinnostui aseista ja liittyi ampumakerhoon, jossa hänestä kehittyi taitava ampuja. Myöhemmin hän liittyi myös puolisotilaalliseen järjestöön, jossa hän harjoitteli muun muassa laskuvarjohyppyä ja riippuliitämistä. Hän voitti sotamarsalkka Kliment Vorošilovin mukaan nimetyn Vorošilovin tarkka-ampujan merkin () alueellisissa ampumakilpailuissa. Vuonna 1937 Pavlitšenko aloitti opiskelut Kiovan yliopistossa toiveenaan valmistua tutkijaksi ja opettajaksi. Hän harrasti ratajuoksua ja seiväshyppyä sekä otti kursseja tarkka-ampujakoulussa hioakseen ampumataitonsa täydelliseksi.


title: Ljudmyla Pavlitšenko

text: Vuonna 1932 hän meni naimisiin Alexei Pavlitšenkon kanssa. Avioliitto mitätöitiin pian, mutta parille ehti syntyä poika Rostislav Pavlitšenko (1932-2007).


title: Ljudmyla Pavlitšenko

text: Saksa hyökkäsi Neuvostoliittoon kesäkuussa 1941, jolloin 24-vuotias Pavlitšenko asui Odessassa. Saksalais-romanialaiset joukot etenivät pian alueelle ja Odessan taistelu alkoi. Pavlitšenko halusi värväytyä armeijaan, mutta naisia ei vielä tuolloin hyväksytty rintamatehtäviin. Häntä yritettiin ohjata sairaanhoitajaksi, mutta hän kieltäytyi. Hän teki kaikkensa päästäkseen armeijaan ja esitteli Vorošilovin tarkka-ampujan merkkiään värvääville upseereille. Elokuussa 1941 hänelle tarjoutui tilaisuus näyttää ampumataitonsa, kun puna-armeija järjesti improvisoidun pääsykokeen eräällä mäellä lähellä Biljajivkaa, jota se puolusti. Pavlitšenkolle annettiin kivääri ja osoitettiin kaksi romanialaista sotilasta. Hän ampui molemmat ja hänet hyväksyttiin armeijaan. Hän kertoi myöhemmin, että näitä romanialaisia ei laskettu hänen tappolukuunsa, sillä ”ne olivat koelaukauksia”. Hänet sijoitettiin puna-armeijan 25. ”Tšapajevin” kivääridivisioonaan, joka oli nimetty Venäjän sisällissodan aikaisen komentajan Vasili Tšapajevin mukaan.


title: Ljudmyla Pavlitšenko

text: Pavlitšenkolle annettiin käyttöön pulttilukkoinen Mosin-Nagant 1891/30 -tarkka-ampujankivääri, jossa oli neljä kertaa suurentava PE-kiikaritähtäin. Ensimmäisenä päivänään taistelukentällä Pavlitšenko oli pelon lamauttama eikä kyennyt kohottamaan asettaan. Hän havahtui pelkotilastaan vasta kun hänen toverinsa ammuttiin. Pavlitšenko muisteli tapahtumaa myöhemmin: ”Hän oli niin mukava ja iloinen poika, ja hänet vain ammuttiin viereeni. Sen jälkeen mikään ei voinut pysäyttää minua”. Myöhemmin samana päivänä hän ampui ensimmäiset viralliset tapponsa, kaksi saksalaista tiedustelijaa.


title: Ljudmyla Pavlitšenko

text: Naisia alettiin hyväksyä puna-armeijaan kasvavassa määrin. Vaikka useimmat sijoitettiin rintaman taakse lääkintä-, ilmatorjunta- ja huoltotehtäviin, naisia palveli taistelukentällä tukevissa tehtävissä, kuten tarkka-ampujina, konekivääriampujina ja kranaatinheitinmiehistöinä, ja taistelutehtävissä, kuten panssarivaunujen miehistöinä ja hävittäjälentäjinä. 1 800–2 000 neuvostoliittolaisesta naistarkka-ampujasta noin 500 selvisi sodasta elävänä. Neuvostoliitossa sodan aikana syntyneen tarkka-ampujaliikkeen isänä pidetty kenraalimajuri Vasili Ivanovitš Morozov luonnehti, että naiset saattavat hyvinkin olla ylivoimaisia tarkka-ampujina, koska ”naisen kädet ovat herkempiä kuin miehen. Sen vuoksi kun nainen ampuu, hän vetää liipaisinta tasaisemmin ja tarkoituksenmukaisemmin.”


title: Ljudmyla Pavlitšenko

text: Pavlitšenko kehittyi taitavaksi tuhoamaan vihollisen tarkka-ampujia, joita hänen tappolukuunsa kertyi 36. Yhdeltä heistä ilmoitettiin löytyneen muistikirja, jonka mukaan tämä saksalainen tarkka-ampuja olisi ampunut satoja brittisotilaita Dunkerquen taistelun aikana. Pavlitšenkon kerrotaan mieltyneen puoliautomaattiseen Tokarev SVT 40 -kivääriin. On kuitenkin esitetty, että vaikka Pavlitšenko poseerasi valokuvassa Tokarev-kiväärin kanssa, hänen sanotaan käyttäneen luotettavampaa asetta: paranneltua tarkka-ampujaversiota Mosin-Nagant-kivääristä, johon hän sai sodan aikana myös PU-kiikaritähtäimen. Valokuvat, joissa hän piteli Tokarev-kivääriä, on otettu vuoden 1943 jälkeen, jolloin hän ei ollut enää rintamapalveluksessa.


title: Ljudmyla Pavlitšenko

text: Pavlitšenkon taktiikkana oli valita väijymiseen sopiva sijainti rintama-alueen maastosta ja siirtyä sinne kiikarilla varustautuneen tarkkailijan kanssa kolmen aikaan aamuyöllä mukanaan ruokaa, juomaa ja ammuksia. Hän saattoi piileksiä yhdessä paikassa kaksikin vuorokautta. Tyypillisesti puna-armeijan tarkka-ampujat työskentelivät pareittain, toinen tarkkailijana. Roolia vaihdettiin aina toisen saatua tapon. Kyvykkäällä Pavlitšenkolla oli kuitenkin oma tarkkailija.


title: Ljudmyla Pavlitšenko

text: Pavlitšenko taisteli Odessan seudulla kaksi ja puoli kuukautta. Hän keräsi tililleen 187 varmistettua tappoa. Kun saksalaiset valtasivat Odessan, hänen yksikkönsä vedettiin Krimille Sevastopoliin. Kesäkuussa 1942 Pavlitšenko haavoittui neljännen kerran sodan aikana, tällä kertaa kranaatinheitintulessa. Siihen mennessä hän oli kerännyt 309 tappoa. Heinäkuussa 1942 hänestä ja toisesta ansioituneesta naissotilaasta Maria Baidasta kirjoitettiin lehtijuttu, jossa kannustettiin naisia tarttumaan aseisiin. Artikkelissa kirjoitettiin: ”Opi ampumaan kuten tappava tarkka-ampuja Ljudmyla Pavlitšenko. Hän on todellinen esimerkki rohkeudesta ja uskalluksesta.” Yhdysvalloissa Neuvostoliittoa tukeva lehdistö julkaisi hänen saavutuksistaan useita uutisia. Hänestä tuli maailmankuulu ja hänet vedettiin pois rintamalta.


title: Ljudmyla Pavlitšenko

text: Pavlitšenko kutsuttiin vierailulle Kanadaan ja Yhdysvaltoihin. Stalin, joka toivoi länsiliittoutuneiden avaavan toisen rintaman saksalaisten miehittämään Eurooppaan, suostui mielellään lähettämään Pavlitšenkon nostattamaan sotaponnisteluhenkeä liittolaismaissa. Hän saapui Washingtoniin vuoden 1942 lopulla, ja hänestä tuli ensimmäinen Neuvostoliiton kansalainen, joka sai kutsun Valkoiseen taloon. Hän tapasi presidentti Franklin Rooseveltin, jonka jälkeen presidentin vaimo Eleanor Roosevelt pyysi Pavlitšenkoa mukaansa kiertämään maata ja kertomaan yhdysvaltalaisille kokemuksistaan naissotilaana taistelussa. Pavlitšenko, joka oli vasta 25-vuotias, mutta haavoittunut jo neljästi, suostui auliisti Eleanor Rooseveltin pyyntöön.


title: Ljudmyla Pavlitšenko

text: Kierroksen alku sujui keskinkertaisesti. Pavlitšenko ei puhunut englantia, vaan joutui turvautumaan tulkkiin. Hän oli selvästi vieraalla maalla eikä osannut alkuun suhtautua luontevasti kaikkiin hänelle esitettyihin kysymyksiin eikä median seksistiseen asenteellisuuteen. Eräs toimittaja halusi tietää, saavatko venäläiset naiset käyttää meikkiä rintamalla. ”Mikään sääntö ei sitä kiellä... mutta kenellä on aikaa huolestua kiiltävästä nenästä kesken taistelun?”, Pavlitšenko vastasi. Time-lehti nimesi hänet Tarkka-ampujatytöksi (”Sniper Girl”), josta tuli hänen medianimensä Yhdysvalloissa. Yhdessä lehdessä moitittiin, ettei Pavlitšenko käytä huulipunaa tai meikkiä eikä hänen oliivinvihreä univormunsa oikein pue häntä. Hänen ruokailustaan kirjoitettiin mahdollisesta ylipainosta huolehtivaan sävyyn ja taas toisen lehden mukaan hänen pitkä univormuhameensa sai hänet näyttämään pulskalta. New Yorkissa vieraillessaan hän sai lahjaksi supiturkin, jonka eräs toimittaja pelkäsi menevän pilalle, koska ”Pavlitšenko Venäjän aroille palattuaan epäilemättä raahaa sen mukanaan taisteluihin.”


title: Ljudmyla Pavlitšenko

text: Lehdistön piikittelyyn kyllästyneenä Pavlitšenko vastasi: ”Kannan univormuni ylpeydellä. Siihen on kiinnitetty Leninin ritarikunnan kunniamerkki. Se on sotkeutunut vereen taistelussa. On ilmiselvää, että amerikkalaisille naisille on tärkeintä, että he pukeutuvat silkkisiin alusasuihin omien univormujensa alla. Mitä univormu tarkoittaa?, se heillä on vielä opittavana.” Kierroksen edetessä hän löysi vihdoin oman äänensä ja alkoi saada yleisön mielenkiinnon tarinoillaan lapsuudestaan Neuvostoliitossa ja taistelusta saksalaisia vastaan. Chicagossa hän kehotti miesvaltaista yleisöä liittymään sotaan: ”Olen 25 ja olen tappanut tähän mennessä 309 fasistista miehittäjää. Eikö teistä, hyvät herrat, tunnu siltä, että olette jo tarpeeksi kauan piileksineet selkäni takana”. Hänen sanansa otettiin vastaan valtavin aplodein. Palattuaan Neuvostoliittoon häntä ei lähetetty enää rintamalle, mutta hän toimi tarkka-ampujien kouluttajana sodan loppuun asti. Pavlitšenko yleni majuriksi, ja hänet nimettiin Neuvostoliiton sankariksi.


title: Ljudmyla Pavlitšenko

text: Sodan loputtua Pavlitšenko jatkoi opiskelua Kiovan yliopistossa. Hänestä tuli historioitsija, ja hän työskenteli tutkijana Neuvostoliiton laivaston päämajassa. Myöhemmin hän toimi aktiivisesti sotaveteraanikomiteassa. Eleanor Roosevelt vieraili 1957 Neuvostoliitossa ja kävi tapaamassa vanhaa ystävätärtään tämän kahden huoneen asunnossa.


title: Ljudmyla Pavlitšenko

text: Pavlitšenko kuoli 1974. Hänet haudattiin tunnettuun Novodevitšin hautausmaahan Moskovaan.


title: Ljudmyla Pavlitšenko

text: Yhdysvaltain vierailun aikana Coltin asetehdas lahjoitti hänelle Colt M1911 -pistoolin omistuskaiverruksella. Kanadassa hänelle lahjoitettiin Weaver-kiikaritähtäimellä varustettu Winchester Model 70 -kivääri. Ase on nykyään esillä armeijan museossa Moskovassa.


title: Ljudmyla Pavlitšenko

text: Yhdysvaltalainen folkmuusikko Woody Guthrie kirjoitti marraskuussa 1942 Pavlitšenkosta laulun ”Miss Pavlichenko”. Guthrie saattoi laulaa hieman erilaisia versioita sanoituksesta eri konserteissa, mutta yleensä Guthrie ihailee Pavlitšenkon rohkeutta vaikeissa sääoloissa ja haastavassa ympäristössä sekä hänen kauneuttaan naisena että tarkkuuttaan ampujana.


title: Ljudmyla Pavlitšenko

text: Pavlitšenkon mukaan nimettiin kalastusalus "Ljudmyla Pavlitšenko", joka laskettiin vesille Sevastopolissa 1976. Laiva romutettiin Turkissa 1996. Sodan aikana 1943 Neuvostoliitossa julkaistiin häntä tarkka-ampujana esittävän postimerkki. Toinen postimerkki julkaistiin 1976 hänen muistonsa kunnioittamiseksi.


title: Ljudmyla Pavlitšenko

text: Fiktiivinen sotadraamaelokuva "Bitva za Sevastopol" (ven. "Битва за Севастополь", ”Taistelu Sevastopolista”; ukr. "Незламна", ”Murtumaton”) perustuu Pavlitšenkon sota-ajan kokemuksiin. Häntä näyttelee venäläinen Julia Peresild. Elokuva on ukrainalais-venäläinen yhteistuotanto, ja se kuvattiin marras-joulukuussa 2013, samaan aikaan kun Ukrainan vallankumoukseen johtaneet levottomuudet saivat alkunsa. Se sai ensi-iltansa yhtäaikaa Moskovassa ja Kiovassa keväällä 2015. Elokuvan tekijät toivoivat Venäjän ja Ukrainan yhteisestä historiasta kertovan tarinan tuovan kiisteleviä osapuolia lähemmäksi toisiaan.


title: Donnie Van Zant

text: Donnie Van Zant (s. 11. kesäkuuta 1952, Jacksonville, Florida, USA) on yhdysvaltalainen rocklaulaja ja -kitaristi. Hän on Lynyrd Skynyrd -yhtyeen edesmenneen laulajan Ronnie Van Zantin pikkuveli ja nykyisen laulajan Johnny Van Zantin isoveli.


title: Donnie Van Zant

text: Van Zant perusti oman yhtyeensä .38 Specialin vuonna 1975. Yhtye oli erityisen suosittu 1980-luvulla.


title: Donnie Van Zant

text: Donnie Van Zant on myös julkaissut duettolevyjä veljensä Johnnyn kanssa. Brother To Brother (1998), Van Zant II (2001), Get Right With The Man (2005), My Kind of Country (2007).


title: Universeum

text: Universeum on tiedekeskus Göteborgin kaupungissa Ruotsissa. Se sijaitsee lähellä Lisebergin huvipuistoa ja Maailmankulttuurin museota. Tiedekeskus on perustettu vuonna 2001. Rakennuksen on suunnitellut Gert Wingårdh. Näyttelyissä on kokeellisia kohteita eri aihepiireistä mutta myös eläviä eläimiä. Tiedekeskus on yhteistyössä useiden ruotsalaisten yliopistojen kanssa.


title: Scott E. Parazynski

text: Scott Edward Parazynski (s. 28. heinäkuuta 1961 Little Rockissa, Arkansasissa) on yhdysvaltalainen lääkäri ja entinen astronautti. Parazynski kävi viidesti avaruudessa, joista viimeisin oli STS-120 vuoden 2007 lokakuussa. Hän oli astronautti vuodesta 1992 maaliskuuhuun 2009, jolloin siirtyi yksityiselle sektorille. Parazynski kävi avaruudessa vuosina 1994, 1997, 1998, 2001 ja 2007. Hän on ainoa ihminen joka on käynyt avaruudessa ja kiivennyt Mount Everestille.


title: Scott E. Parazynski

text: Parazynski on naimisissa ja hänellä on kaksi lasta.


title: Tapputi

text: Tappūti-Beat-ekali, myös Tapputi-Belatikallim, on kemian historiassa maailman ensimmäisenä kemistinä pidetty henkilö. Hän oli hajuvesien valmistaja, "parfyrmööri", joka on mainittu Nuolenpääkirjoituksessa Mesopotamiasta toiselta vuosituhannelta eaa. Hän käytti materiaalina monenlaisia aineita, kuten kukkia, öljyjä, mirhaa ja balsamia, joihin hän lisäsi vettä ja sitten tislasi ja suodatti useita kertoja.


title: Mary McCartney

text: Mary Anna McCartney (s. 28. elokuuta 1969 Lontoo, Englanti, Yhdistynyt kuningaskunta) on englantilainen valokuvaaja. Hän on Paul ja Linda McCartneyn tytär. Marylla on isosiskopuoli – Heather McCartney (s. 31. joulukuuta 1962). Mary meni naimisiin Alistair Donaldin (s. 1966) kanssa 26. syyskuuta 1998 ja heillä on kaksi lasta, Arthur Alistair Donald (s. 3. huhtikuuta 1999) ja Elliot Donald (s. 1. elokuuta 2002). Muotisuunnittelija Stella McCartney on Maryn pikkusisko.


title: Terho A. Könönen

text: Terho Aimo Antero Könönen (21. elokuuta 1920 Kouvola – 13. maaliskuuta 1998 Joensuu) oli joensuulainen kunnallispoliitikko, historioitsija ja lauluntekijä. Koulutukseltaan hän oli upseeri ja filosofian maisteri. Hänen isänsä oli Joensuun lyseon rehtori ja kaupunkineuvos Aulis V. A. Könönen.


title: Terho A. Könönen

text: Terho Könönen kirjoitti ylioppilaaksi Joensuun lyseosta vuonna 1939. Hän suoritti sodan takia välillä keskeytyneen Kadettikoulun kurssin 25 vuosina 1941 ja 1945. Könönen erosi Puolustusvoimien palveluksesta kapteenin arvossa vuonna 1949. Sen jälkeen hän oli Rauma-Repola Oy:n palveluksessa eri tehtävissä, mm. historioitsijana. Hän kirjoitti useita teollisuushistoriikkeja. Könönen oli Joensuun kaupunginvaltuuston jäsen 1957–1984 ja valtuuston puheenjohtaja 1977–1980. Myös Joensuu-seuran puheenjohtajana Könönen toimi 1969–1981. Everstiluutnantiksi Könönen ylennettiin vuonna 1978. Könönen oli naimisissa Eevi Lappalaisen kanssa. Heillä oli kuusi lasta.


title: Terho A. Könönen

text: Könösen tunnetuin sävellys ja sanoitus on Suhmuran Santra, joka kertoo tarinaa Könösen lapsuudenmaisemista Pyhäselästä.


title: Terho A. Könönen

text: Könönen kertoo Suhmuran Santra -laulun synnystä: Apu-lehdessä 48/1966, s. 35-35.


title: Terho A. Könönen

text: ""Kyllä Santra aikoinaan tavattiin. Kävin usein Hammaslahden seurojentalolla tansseissa kesäisin - meillä oli näet huvila siellä aseman seuduilla. Kerran todella sattui niin, että yhtä tyttöä saatolle pyytäessäni hän varoitteli jotain siihen päin, että 'Voi tokkiinsa, jalkojas siästä'. Tyttö näes asui Suhmurassa... ja meidän huvilamme oli taas aivan päin vastaiseen suuntaan. Joten siinä olisi tullut nelisenkymmentä kilometriä saattomatkaa... Moinen pikkutapaus jäikin mieleen niin, että sitten asemasodan aikoihin muistui laulunaiheeksi. 1951 se sai julkisuutta radiossa ja pikkuhiljaa pääsi koko kansan tietoisuuteen.""


title: Terho A. Könönen

text: Santran ensimmäinen valtakunnallinen esitys tapahtui radiossa. Esitys nauhoitettiin Yleisradion studiossa Joensuun kaupungintalolla joulukuussa 1951, ja nauhoitus esitettiin tammikuussa 1952. Kappaleen lauloi Könönen itse.


title: Terho A. Könönen

text: Laulu on käännetty ainakin ruotsiksi, saksaksi, englanniksi ja latinaksi.


title: Terho A. Könönen

text:
Könönen toimi aktiivisesti sotainvalidien toiminnassa. Hän haavoittui sodassa kahdesti, vuonna 1941 Tyrjässä ja vuonna 1944 Vuosalmella.
Hän oli pääosassa Yle TV2:n ohjelmassa "Huonosti tapettu". Se esitettiin 8.12.1993. Dokumentin toimitti Pertti Hintikka.


title: Alexander Slotte

text: Mathias Alexander Slotte (7. huhtikuuta 1861 Alaveteli – 3. huhtikuuta 1927 Helsinki) oli suomenruotsalainen opettaja, kirjailija, sanoittaja ja teatterikriitikko. Slotte käytti myös nimimerkkejä "Sebastian Friis" ja "M.A.S.".


title: Alexander Slotte

text: Slotten vanhemmat olivat herastuomari Carl Johan Slotte ja tämän ensimmäinen vaimo Anna Elisabet Varila. Slotte pääsi ylioppilaaksi 1882. Hän toimi opettajana Helsingin ruotsalaisessa kansakoulussa vuodesta 1888 ja Helsingin taideyhdistyksen keskuskoulussa 1890–1893. Slotte oli Hufvudstadsbladetin teatteri- ja kirjallisuusarvostelijana 1890–1907 ja Helsingin ruotsalaisen kansannäyttämön ohjaajana ja apulaisjohtajana sekä teatterin oppilaskunnan johtajana 1902–1904.